ועדת הכנסת, כנסת 25, פרוטוקול מספר 69, 2023-07-17 00:00

אופיר כץ: בוקר טוב, אני מתכבד לפתוח את ישיבת ועדת הכנסת

אופיר כץ:  היום יום שני, כ"ח בתמוז, התשפ"ג

אופיר כץ:      הנושא הראשון שעל סדר היום הוא בקשת יושב-ראש הכנסת לקביעת ישיבות נוספות של הכנסת, לפי סעיף 19(א) לתקנון הכנסת

משה טור פז: 	 אנחנו מתנגדים

משה טור פז:  למה צריך? יש כל כך הרבה זמן, תפסיקו לעשות שטויות, תעשו את הדברים העיקריים, אופיר, לא צריך עוד מליאות ועוד זה, מבזבזים את הזמן

אופיר כץ: בבקשה, המזכיר

דן מרזוק: 	 בוקר טוב

דן מרזוק:  יושב-ראש הכנסת מבקש את אישורה של הוועדה להוסיף שתי ישיבות בשבוע האחרון של כנס הקיץ

דן מרזוק:  הישיבה הראשונה ביום ראשון, 23 ביולי, בשעה 10 בבוקר; הישיבה השנייה ביום ראשון, ביום האחרון של הכנס, 30 ביולי, בשעה 12 בצהריים

דן מרזוק:      בהתאם לתקנון נדרש האישור של ועדת הכנסת לבקשה הזאת

דן מרזוק:  עד כאן

אופיר כץ: תודה

אופיר כץ:  חבר הכנסת אחמד טיבי ואחריו חבר הכנסת אלקין

אופיר כץ:  מי שעוד רוצה, שיירשם

אחמד טיבי: 	 תודה רבה

אחמד טיבי:  מקובל בכנסת להתחשב בשלוש הדתות בימי החופשה שלהן או בחגים

אחמד טיבי:  לא עושים ישיבות בשבת – כי זה יום המנוחה של היהודים; ועד עכשיו לא עושים ישיבות בימי שישי למרות שעושים ישיבות בחגים שלנו, אבל יש הסכמה והבנה שבזמן שעושים ישיבות בחגים שלנו אין נושאים שנויים במחלוקת

אחמד טיבי:  כך זה היה תמיד

אחמד טיבי:       עכשיו פעם אחר פעם אתם עושים ישיבה בימי ראשון, וזה יום המנוחה של הנוצרים – יש לנו חברת כנסת נוצרייה בסיעה, עאידה

אחמד טיבי:  אתם לא מבררים, לא שואלים, לא מתעניינים, לא מתחשבים

אחמד טיבי:  ואני מתפלא שהקואליציה הזאת שמבוססת על חרדים ודתיים דורסת ברגל גסה את הרגישויות של האחר

אחמד טיבי:       אין שום הצדקה לעשות ישיבות בימי ראשון, זה מיותר לחלוטין

אחמד טיבי:  אנחנו הוכחנו שאנחנו יכולים להישאר עד שתיים, עד שלוש, עד חמש בבוקר, אבל למה לעשות בימי ראשון? תודה רבה

אופיר כץ: 	 תודה

אופיר כץ:  לגבי החלק הראשון – שצריך להתחשב, אני חושב שעד עכשיו כשפניתם בחגים שלכם אנחנו בהחלט התחשבנו ולא קיימנו

אופיר כץ:  גם כשאתה פנית אליי באופן אישי אנחנו התחשבנו ועצרנו - - -     

אחמד טיבי: ככה זה שנים רבות, אגב

אופיר כץ: 	 נכון, אבל הצגת את זה כאילו אנחנו לא מתחשבים - - -      

אחמד טיבי: לא, יש הבדל - -      

אופיר כץ: 	 רגע, שנייה, טיבי - - -      

אחמד טיבי: - - בין לא לקיים הצבעות רגישות; או לא לקיים דיון בכלל

אחמד טיבי:  בימי ראשון לא מקיימים דיונים סתם ככה, כי חסר לכם זמן

אופיר כץ: דבר שני – גם בכנסת הקודמת היו ימים מיוחדים שהתווספו בימי ראשון

זאב אלקין: 	 כמה היו כאלה בכנסת הקודמת?     

אופיר כץ: היו כמה, אני לא זוכר - - -     

אחמד טיבי: ומה הייתה העמדה שלי אז

אחמד טיבי:  אמרתי אותו דבר גם אז

זאב אלקין: בוא נספור כמה היו בקודמת וכמה יש כבר עכשיו

ינון אזולאי: גם לא הייתם הרבה זמן בסך הכול, בגלל זה

ולדימיר בליאק: גם אתם בינתיים לא הרבה זמן

אחמד טיבי: אופיר, גם אז אמרנו: אין לעשות ישיבה בימי ראשון

אופיר כץ: אז רע"ם לא התחשבו בעמדה שלך פעם?     

אחמד טיבי: הקואליציה לא התחשבה אז

אופיר כץ: מה, אתה מפחד להגיד "רע"ם"?     

ינון אזולאי: לא מפחד?     

אחמד טיבי: לא, לא רע"ם החליטו, הנהלת הקואליציה החליטה

ינון אזולאי: מה פתאום, כשרע"ם רצו – החליטו, אחמד

אחמד טיבי: וגם עכשיו – זה אתה והנהלת הקואליציה

אופיר כץ: טוב, חבר הכנסת אלקין, בבקשה

זאב אלקין: 	  תודה

זאב אלקין:  אדוני יושב-ראש הוועדה, זה בדיוק מה שהייתי מבקש שתסבר את עינינו: כמה החלטות כאלה על השימוש בימי ראשון היו מאז תחילת הכנסת הזאת, ואני אשמח לראות את זה בהשוואה לכנסות אחרות

זאב אלקין:       זה גם שני ימי ראשון – לא יום ראשון אחד – ואני לא מבין למה

זאב אלקין:  אז אני מבין שאתם מוסיפים עוד יום ראשון אחד כי אתם רוצים לפצות על זה שיום רביעי הוא קצר יותר, בגלל ערב תשעה באב

זאב אלקין:  אגב, לא אמרת בדברים שלך, במה שהצגת – וגם מזכיר הכנסת לא הזכיר – עד מתי צפויה להיות הישיבה של יום רביעי

זאב אלקין:  אני חושב שגם זה משהו שאנחנו צריכים לדעת

אופיר כץ: עד 12

זאב אלקין: אוקיי

זאב אלקין:  אגב, זה משהו שדורש החלטה?      

דן מרזוק: לא

אופיר כץ: לא היינו צריכים לעדכן

דן מרזוק: - - - זה לפי סדר היום

זאב אלקין: למה?     

דן מרזוק: כי סדר היום מסתיים בשעה 12

אופיר כץ: כשמסתיים סדר היום

שגית אפיק: - - - מליאה מיוחדת ליממה, היממה מסתיימת בחצות

זאב אלקין: לא, אני שואל על יום רביעי, על ערב תשעה באב

זאב אלקין:  לדעתי צריך לקבוע שעה, כי אנחנו יכולים להיות פה - - -     

דן מרזוק: שוב, עד היום לא הבאנו החלטות כאלה של שעת סיום לאישור ועדת הכנסת

אופיר כץ: אני אומר לך פה בפני הוועדה: ביום רביעי זה עד 12 בצהריים

שגית אפיק: זה יאמר בנשיאות, אני לא חושבת שצריך החלטה בשביל זה

זאב אלקין: אז א' – חשוב לדעת שזה עד 12

אופיר כץ: אני אומר את זה פה ואני אגיד את זה גם בנשיאות

זאב אלקין: אני מבין שיום ראשון אחד זה בגלל שרוצים לפצות על היום הזה, כי היו יכולים להיות ביום רביעי עד מאוחר בלילה בדרך כלל בסיום המושב

זאב אלקין:  אבל אני לא מבין למה צריך את שני ימי ראשון

זאב אלקין:      אני רוצה להפנות את תשומת ליבכם לעוד משהו

זאב אלקין:  בקדנציה הזאת אנחנו כבר התכנסנו פעם אחת בוועדה הזאת ואישרנו שני ימי ראשון בדיוק בהסדר דומה

זאב אלקין:  מה קרה? בסוף, באחד מהם לא השתמשו בכלל

זאב אלקין:  לכן אני חושב שכל הזילות הזאת של יום ראשון שהפך לאיזשהו דבר כזה שבקלות קובעים בו ישיבות, אחר כך קובעים ולא מקיימים ישיבות כי מתברר שבכלל לא היה צורך – זה דבר מאוד לא נכון, זה באמת שובר מסורות

זאב אלקין:       אני בבית הזה הרבה שנים, זה נכון שלפעמים משתמשים בימי ראשון כשאין ברירה, זה מאוד נדיר, מנסים להימנע מכך

זאב אלקין:  אגב, בחלק מהמקרים כשזה קרה – אני עוד זוכר את רובי ריבלין כיו"ר הכנסת, שהיה פונה לחה"כים הרלוונטיים, לחה"כים הנוצרים, והיה מבקש את אישורם והסכמתם, וגם היה מתאים את - - -     

אופיר כץ: אתם ביקשתם מחה"כים הנוצרים בפעם שעברה את הסכמתם?     

זאב אלקין: תבדוק כמה פעמים אנחנו השתמשנו ביום ראשון, וכמה כבר אתם

אופיר כץ: כשהשתמשתם – ביקשתם את הסכמת?      

זאב אלקין: אז אני אומר, תבדוק - - -     

אופיר כץ: פניתם לעאידה לשאול אם זה בסדר מבחינתה?     

זאב אלקין: היו מקרים שכן, היו מקרים שלא

אופיר כץ: הינה, טיבי, פנו אליכם

אחמד טיבי: אנחנו התנגדנו גם אז

זאב אלקין: הכמות שבה הולכים ומשתמשים בימי ראשון היא חריגה מאוד - - -     

אופיר כץ:  בסדר, סיימנו גם את המושב מוקדם

אופיר כץ:  בדרך כלל זה גולש לאוגוסט

זאב אלקין: לא, תמיד בתשעה באב

אופיר כץ: זה כן - - - ליום הראשון של אוגוסט

ולדימיר בליאק: מתי זה גלש? ממש לא

זאב אלקין: אנחנו התחלנו אותו מוקדם, תספור אותו

ולדימיר בליאק: - - -     

זאב אלקין: אורך כנס הקיץ הוא כמו רגיל כי אתה התחלת יותר מוקדם בגלל שיום העצמאות הגיע יותר מוקדם; ואתה מסיים יותר מוקדם בלועזי, כאילו, אבל אתה רק הזזת אותו בלועזי, אתה לא קיצרת אותו

זאב אלקין:  חוזרים תמיד אחרי יום העצמאות ועד תשעה באב

זאב אלקין:       אבל אנחנו לא מדברים כרגע על הכנס

זאב אלקין:  אתם רוצים להוסיף יום מיוחד של המליאה בפגרה? יש לכם זכות, אתה מכיר את החוקים ואת התקנון

זאב אלקין:  אבל ללכת על יום ראשון כדבר ברור מאליו, ועוד פעמיים ברצף, ועוד אחרי שבפעם הקודמת עשו את זה ולא נזקקו לאחד מהם?      אם אתה רוצה, בואו נאשר כרגע רק אחד

זאב אלקין:  יהיה צורך – נאשר את השני

זאב אלקין:  כי חבל, אנחנו פה מקבלים החלטות, ההחלטות הן חריגות ובסוף הן נשארות באוויר

זאב אלקין:  זה פותח פתח לתקדימים אחר כך לכנסות הבאות

זאב אלקין:       אני אומר לך, אופיר, כמות כזאת אני לא זוכר מתי זה היה

אופיר כץ: אנחנו כן קיצרנו כי אנחנו מסיימים ב-30, לא ב-31

שגית אפיק: 	 בפעם הקודמת הוא בסוף אישר רק אחד

זאב אלקין: אישרנו שניים, השתמשנו רק באחד

זאב אלקין:  אבל זה בדיוק הבעיה

שגית אפיק: בסדר, אבל דובר על זה מראש בדיון בוועדה, ועכשיו הוא מביא את הבקשה די סמוך לסוף המושב

שגית אפיק:  סביר להניח שהוא עשה את זה גם בכוונה

זאב אלקין: גם אז זה היה סמוך לסוף המושב, וגם אז אני התרעתי בוועדה שלא צריך שניים, לא הקשיבו לי, אישור שניים, ובסוף ויתרו על אחד

יצחק פינדרוס: היה דיון קצר

שגית אפיק: היה דיון - - -      

דן מרזוק: נכון, התקיים דיון - - -     

אופיר כץ: היה דיון והבאנו חוקים בהסכמת הקואליציה והאופוזיציה, בגלל זה הוא היה קצר

זאב אלקין: לא, על אחד ויתרתם ואת השני עשיתם בהסכמה, זה מה שקרה בפעם הקודמת

זאב אלקין:  זה בכלל - - -     

אחמד טיבי: גם הפעם אנחנו מבקשים שהכול יהיה בהסכמה, שלא יהיו דברים שנויים במחלוקת

זאב אלקין: אגב, זה הגיע למצב, היות שקיבלו החלטה - -      

אחמד טיבי: כמקובל

אחמד טיבי:  שנים זה היה ככה, ואתם – החרדים, האנשים הדתיים – פתאום שותקים

ינון אזולאי: אנחנו שומרים שבת

זאב אלקין: - - פתחו את המליאה – היה ביזיון – ונעלו אותה מיידית

ארבל אסטרחן: אם מבטלים, צריך לכנס את ועדת הכנסת

דן מרזוק: זה מה שעשינו בפעם הקודמת: כינסנו את ועדת הכנסת וביטלנו את ההחלטה

שגית אפיק: הם ביטלו את ההחלטה

אחמד טיבי: אם זה פיצוי על תשעה באב - - -     

זאב אלקין: לא ביטלו את ההחלטה, היה כינוס המליאה – של פתיחה וסגירה, אני זוכר את האירוע הזה

שגית אפיק: לא, לא

דן מרזוק: חבר הכנסת אלקין, אנחנו כן התכנסנו - - -      

שגית אפיק: - - - גם אני חשבתי כמוך, בדיון הזה

דן מרזוק: 	  אנחנו התכנסנו בוועדת הכנסת

דן מרזוק:  זו הייתה שעת לילה, אנחנו לא השארנו את החלטת ועדת הכנסת ככה – כאילו יש ישיבה ואנחנו לא קיימנו את הישיבה

דן מרזוק:  התכנסה הוועדה, התבטלה החלטה של ועדת הכנסת ובאמת לא קיימנו את אותה ישיבה ביום ראשון

דן מרזוק:       הנסיבות היו שונות, אנחנו מדברים פה כרגע על בקשה - - -         

זאב אלקין: מה הנסיבות? מה הסיבות לשני ימי ראשון?     

יצחק פינדרוס: 	 	אני אגיד לך למה הנסיבות היו שונות - - -     

אופיר כץ: - - - כמות החקיקה לטובת אזרחי ישראל היא מרובה, אתם עושים את תפקידכם כאופוזיציה, ימי המליאה שנותרו לא יספיקו לחקיקה

זאב אלקין: יש לכם את היכולת, תאריכו את הכנס בצורה מסודרת, למה יום ראשון? תוסיפו עוד שבוע

אופיר כץ: תודה

אופיר כץ:  כן, פינדרוס

יצחק פינדרוס: חבר הכנסת אלקין, אם זה היה בא מחבר כנסת אחר הייתי חושב שזו היתממות

יצחק פינדרוס:  הסיבה שבפעם קודמת זה בוטל – והרי אתה גם יודע את זה – כי הצלחנו להעביר את התקציב שבוע לפני התכנון המקורי

זאב אלקין: לא בשביל התקציב זה תוכנן

יצחק פינדרוס: זה היה בסוף הכנס הקודם

זאב אלקין: לא

זאב אלקין:  את היום הראשון שביטלו - - -     

יצחק פינדרוס: נכון, כי אחרי שהצליחו היה שבוע מלא

זאב אלקין: לא, כי זה לא היה מוכן להנחה

זאב אלקין:  נו, מה, אני לא זוכר מה היה הסיפור שם? שגית, את זוכרת את זה מצוין

זאב אלקין:  זה לא היה מוכן להנחה, לכן ביטלו את היום הראשון

זאב אלקין:  הרי קבעו את הישיבה הזאת כדי לאפשר הנחה, בסוף זה לא היה מוכן להנחה ולכן ביטלו את זה

זאב אלקין:       זה מה שקרה שם, לא קשור בכלל למה שהספיקו להעביר או לא

זאב אלקין:  להפך, איחרו בלוחות הזמנים ולכן לא נזקקו ליום ראשון

אופיר כץ: טוב, תודה חבר הכנסת אלקין

אופיר כץ:  חבר הכנסת ולדימיר בליאק, בבקשה

ולדימיר בליאק: תודה רבה, אדוני היושב-ראש

ולדימיר בליאק:  קודם כול אני רוצה לחזק את דבריו של חבר הכנסת טיבי

ולדימיר בליאק:  אני הייתי חלק מהקואליציה בכנסת הקודמת, לא הייתי חלק מהנהלת הקואליציה

ולדימיר בליאק:  אם זה היה תלוי בי הייתי מתחשב אולי יותר

ולדימיר בליאק:  הייתי מתחשב אולי יותר, ובכל מקרה אני חושב - -     

אופיר כץ: הוא אומר שהוא מזדהה איתך במהות, אבל במעשים הוא לא כל כך הצליח

ינון אזולאי: - - -      

ולדימיר בליאק: - - שלאורך השנים היה נהוג להתחשב, ואנחנו צריכים להמשיך עם הנוהג הזה

אופיר כץ: אנחנו מתחשבים כמו שאתם התחשבתם

ולדימיר בליאק: לא, זה לא נכון

זאב אלקין: לא, כבר לא - - -      

קריאה: כן

ולדימיר בליאק: מעבר לזה אני חושב שגם אנחנו – הקואליציה הקודמת – השתמשה בימי ראשון, אבל בטח לא בהיקף כפי שאתם משתמשים

ולדימיר בליאק:       אמרת שאתם צריכים להעביר פה חוקים למען אזרחי מדינת ישראל

ולדימיר בליאק:  לפחות, למיטב ידיעתי, החוק שאמור להעלות ביום ראשון הקרוב ודאי לא ישרת אף אזרח במדינת ישראל

אופיר כץ: תתפלא

יצחק פינדרוס: אף אזרח , אף אזרח

ולדימיר בליאק: אני באמת מתפלא שאתם מעלים את החוק הזה - -     

קריאה: הוא מדבר בשם כל עם ישראל

ולדימיר בליאק: - - ועוד משתמשים בניגוד לנוהגים של הכנסת

יצחק פינדרוס: אמרתי, יש 2% - - - אי-שם בדרום

ולדימיר בליאק: אתה יכול בבקשה לא להפריע לי, לשם שינוי?     

אופיר כץ: אתה מגזים, פינדרוס, זה לא 2%

אופיר כץ:  אבל בוא לא נפריע לחבר הכנסת בליאק

אופיר כץ:  בבקשה

ולדימיר בליאק: נכון, אם אתה יכול לא להפריע לי אני מאוד אשמח

אופיר כץ: 	בבקשה

ולדימיר בליאק: הוא קטע לי את חוט המחשבה

יצחק פינדרוס: אוי ואבוי

אופיר כץ: אני ממתין

ולדימיר בליאק: אני נאלץ להאריך את דבריי

אופיר כץ: אין בעיה

ולדימיר בליאק: מכיוון שהחוקים האלה לא משרתים את אזרחי מדינת ישראל, אני לא רואה צורך להשתמש בימי ראשון

ולדימיר בליאק:  מעבר לזה, אם אתם רואים בזה פיצוי על תשעה באב, אז אין לי בעיה – בואו נאשר יום ראשון אחד - -      

אחמד טיבי: או תפסיקו לעשות דברים שיובילו לתשעה באב

ולדימיר בליאק: ולגבי השני נתכנס בהמשך ונחליט

זאב אלקין: אתה מבקש מהם בקשה שהציבור לא יכול לעמוד בה

אחמד טיבי: אוקיי

ולדימיר בליאק: תודה

אופיר כץ: תודה רבה

אופיר כץ:  חבר הכנסת טור פז, בבקשה, אדוני

משה טור פז: אדוני, אני חייב לומר - - -     

יצחק פינדרוס: 	 אחמד, אם ייבנה בית המקדש לא יצטרכו את תשעה באב

ינון אזולאי: רק שתדע, שאם הוא נבנה – הר הבית בידינו

יצחק פינדרוס: יש דרך

משה טור פז: אם הוא ייבנה, יש לי תחושה שהבית הזה ייראה אחרת

ינון אזולאי: הר הבית בידינו, אחמד, תחשוב פעמיים אם אתה רוצה את זה

משה טור פז: אני רוצה לומר - - -     

יצחק פינדרוס: אני אפנה אותך לספר יחזקאל - - - מדבר איך הבית יראה

אחמד טיבי: תמשיך לחלום

ינון אזולאי: זו האמונה שלנו

יצחק פינדרוס: - - -      

אחמד טיבי: אבל אלה חלומות - - -     

משה טור פז: אני רוצה לומר שני דברים

משה טור פז:  קודם כל, בעיניי - - -      

ינון אזולאי: היינו כחולמים ובסוף זה התגשם

יצחק פינדרוס: צחקתם עלינו לפני מאה שנה, ואנחנו פה

אחמד טיבי: התכוונתי לשנאת חינם, אגב

יצחק פינדרוס: צחקת עלינו לפני מאה שנה, ואנחנו פה

ינון אזולאי: אה, אבל אהבת חינם תמיד על בניית בית המקדש, והר הבית – יהיה, יהיה קודש הקודשים

אחמד טיבי: לשנאת חינם

אופיר כץ: טוב, חברים, תודה

זאב אלקין: ינון, ברגע שזה יקרה, מי יהיה אחראי על הר הבית: השר בן גביר או הרב הראשי הספרדי שאומר שהוא לא בסדר - - -     

קריאות: - - -      

אחמד טיבי: המוסלמים אחראים על מסגד אל-אקצא

אופיר כץ: 	 אלקין, ינון וטיבי – אני מבקש

ולדימיר בליאק: איזו מהומה תהיה פה

משה טור פז: 	 אני חושב שחבר הכנסת טיבי יכול ללמד פה כמה חברי כנסת שיעור ביהדות

זאב אלקין: אתם לא מסוגלים לבחור מועמד אחד לרב הראשי הספרדי, מה תעשו אם יהיה פה בית מקדש?     

אופיר כץ: 	 חבר הכנסת אלקין

זאב אלקין: אתם תגישו חוק בקשה - - - של בית המקדש, בגלל הקשיים הפנימיים - - -     

אלמוג כהן: טיבי, אל-אקצא זה המסגד בצד, זה לא על טבעת - - -     

אחמד טיבי: 144 דונם

אלמוג כהן: אל-אקצא זה בצד

אחמד טיבי: - - -     

אלמוג כהן: רוצה להתערב?     

קריאות: - - -      

אופיר כץ: חברים, זה שחבר הכנסת טור פז מחכה באיפוק ובנימוס, לא אומר שאנחנו לא צריכים לאפשר לו לדבר, אז אני מבקש: כולם בשקט עכשיו

אופיר כץ:  טיבי ואלמוג כהן – מספיק

אופיר כץ:       בבקשה, טור פז

משה טור פז: 	 קודם כל אני חושב שחבר הכנסת טיבי צריך לתת פה שיעור ביהדות לכמה חברי כנסת, לדעתי הידע שלו עולה פי כמה וכמה

משה טור פז:      אני חושב שיום ראשון אחד תמורת תשעה באב זה די ויותר, במיוחד כשבזבזנו ימי חקיקה יקרים בשבועות האחרונים על חוקים מופרכים, כמו לדחות בשמונה חודשים בחירות לרבנות - -     

ולדימיר בליאק: 	 או העברת סמכויות

משה טור פז: - - רק בשביל לפתור בעיות; או העברות סמכויות, שהקדשנו להן שעות על לגבי שעות - -     

ולדימיר בליאק: חודשים

זאב אלקין: העיקר שהן לא מעגליות

מתן כהנא: מסתבר שעכשיו בכלל לא צריכים בחינות לרבנות

ולדימיר בליאק: רגע, זה נגמר האירוע הזה, של העברת סמכויות?     

זאב אלקין: אי-אפשר לדעת

משה טור פז: - - או עוד כמה שעות שהקדשנו לחוק מיותר על בחירת ראש ועדה קרואה, בשביל לפתור בעיה פנימית בש"ס

משה טור פז:       אני באמת חושב שבזבזנו פה כל כך הרבה ימי חקיקה יקרים, ונבזבז עוד כמה ימים על חוק מיותר שיעשה את ישראל מדינה פחות טובה

משה טור פז:  גם זה, בעיניי, מיותר

משה טור פז:       לכן אני מציע לדחות את ההחלטה הזו

אופיר כץ: תודה רבה, חברת הכנסת שרון ניר, בבקשה

שרון ניר: 	 אני מבינה שהכינוס ביום ראשון הוא בעיקר כדי להעביר את חוק עילת הסבירות

שרון ניר:  היות ויצא לי להשתתף בימים האחרונים לא מעט בוועדת החוקה, אני רוצה לומר לך, אדוני היושב-ראש, שהחוק רחוק מלהיות בשל

שרון ניר:       אתמול במסגרת ההתייחסות של כל המומחים, אמר פרופסור יובל אלבשן שהחוק הזה הוא לא ראוי

שרון ניר:  היום הוגשו אלפים – ולדעתי כבר עשרות אלפים – של הסתייגויות

קריאה: - - -         

שרון ניר: 26,000 הסתייגויות

ולדימיר בליאק: 27,676

שרון ניר: תודה, חברים, היא הנותנת

שרון ניר:      עם כל הכבוד זו חקיקה לא ראויה, חקיקה שהיא מהווה פתח לשחיתות, ועכשיו אנחנו עוד רוצים לכנס עבורה יום נוסף? זה פשוט להוסיף חטא על פשע

שרון ניר:       החוק הזה אין בו ברכה, אין שום סיבה לכנס את המליאה ביום ראשון, ואני מבקשת להוריד את זה מסדר היום

שרון ניר:  תודה

אופיר כץ: 	 תודה רבה, עוד מישהו שלא דיבר ומעוניין? לא

אופיר כץ:       אם כך, אנחנו נעבור להצבעה

זאב אלקין: התייעצות סיעתית

אופיר כץ: חמש דקות, עד 10:00

אופיר כץ: אנחנו עוברים להצבעה

אופיר כץ:  מי בעד הצעת היושב-ראש?     

אלמוג כהן: אני לא יודע על מה, אבל בעד

אלמוג כהן:  מירב, על מה זה?     

קריאות: - - -      

מירב בן ארי: 	 מה זה משנה, נשמה? אתה קבלן לעבודות גמורות של הממשלה, מה זה משנה? שימו פה להקת מעודדות – אותו דבר, מה זה משנה

מירב בן ארי: אושרה

אופיר כץ: תשעה בעד

אופיר כץ:  מי נגד? חמישה נגד

אופיר כץ:  מי נמנע?     אם כך, בקשת היושב-ראש התקבלה

זאב אלקין: רוויזיה

אופיר כץ: על הרוויזיה נצביע ב-10:31

משה טור פז: שישה, למה חמישה? גם שרון ניר הצביעה איתנו

אופיר כץ: שישה נגד

אופיר כץ:  לא הצבעת, אבל בסדר, נוסיף את קולך

זאב אלקין: היא פשוט כל כך התרגשה מההודעה של חבר הכנסת פינדרוס, שהם יסכימו לחוק - - - רב ראשי אחד כשייבנה בית המקדש, שהיא עכשיו בהתאוששות מזה

מירב בן ארי: יש לך שעת סיום או רק שעת התחלה ב-23 וב-30?     

אופיר כץ: לא אומרים שעת סיום

אופיר כץ:  << נושא >> המלצת הוועדה הציבורית לקביעת שכר ותשלומים אחרים לחברי הכנסת בנושא תשלום מענק ליועצים הפרלמנטריים בהתאמה למענק המשולם לעובדי המגזר הציבורי << נושא >>        

אופיר כץ: הסעיף השני על סדר היום הוא המלצות הוועדה הציבורית לקביעת שכר ותשלומים אחרים לחברי הכנסת

אופיר כץ:  אנחנו מצביעים על כל ההצעות?     

ארבל אסטרחן: בנפרד, וכדאי להציג את זה בנפרד

אופיר כץ: בנפרד

אופיר כץ: הגבלה על רכישות מקרוב משפחה של חבר הכנסת או של יועצו הפרלמנטרי ועל - -      

זאב אלקין: אולי נגמור את הסעיפים האחרים קודם?     

מירב בן ארי: כן - - -     

אופיר כץ: 	 - - העסקת יועצים פרלמנטריים שהם קרובי משפחה;  3

אופיר כץ:   תשלום מענק ליועצים הפרלמנטריים בהתאמה למענק המשולם לעובדי המגזר הציבורי

מירב בן ארי: אתה יכול - - -     

אופיר כץ: לא

מירב בן ארי: איך שאתה רוצה - - -      

אופיר כץ: היועצים פה, הם מחכים לזה

מירב בן ארי: - - - ולשחרר את האנשים שהם לא צריכים להישאר פה להצביע, הם באו בשבילך

מירב בן ארי:  אני רואה שאלמוג רוצה ללכת כבר

אלמוג כהן: לדיון על הפרוטקשן

מירב בן ארי: מה הבעיה? תביא עכשיו את ג' ו-ה' וזהו, ואחרי זה לא צריך גיוס

אלמוג כהן: אלמוג נהנה מרגע נדיר שהבקשות מראש מפלגתו ומהקואליציה תואמות אחת את השנייה, אז הוא נהנה מהספק

אלמוג כהן: את שלושת הקופים אתה מכיר?     

אופיר כץ: טוב, את ה' אני אשאיר, בואו נעשה את ג'

אופיר כץ:  יש לי קוורום, לא?     

שרון ניר: למה לא דנים על ב'? לא הבנתי

זאב אלקין: כי זה דיון ארוך, בואו נגמור דברים יותר פשוטים

מירב בן ארי: זה דיון ארוך - - -     

אופיר כץ: יש, אוקיי

אופיר כץ:       בסדר, אני מקבל, נעבור לסעיף ג'

אופיר כץ: 	 בקשת הממשלה להקדמת הדיון בהצעת חוק שירות המדינה (מינויים) (תיקון מס' 20) (הצהרת אמונים למשרת ראש נציגות דיפלומטית או קונסולרית), התשפ"ג-2023, מ/1648, לפני הקריאה הראשונה

אופיר כץ:       תנמק טלי אלבז, יועצת מקצועית לשר החוץ

אופיר כץ:  בבקשה, טלי

טלי אלבז: 	 אנחנו מבקשים פטור מחובת הנחה משום שיש 19 מינויים בקיץ הקרוב, ש-17 מתוכם עוד לא קיבלו כתב מינוי

טלי אלבז:  חשוב לנו מאוד שלפני קבלת כתב מינוי הם יצהירו אמונים לפי הסעיף החדש

מירב בן ארי: מה מונע ממך לתת להם כתב מינוי עכשיו כמו שנתת בכל השנים האחרונות, בלי החוק הזה? אי-אפשר למנות? מה דחוף?     

זאב אלקין: מה דחוף?     

טלי אלבז: לא, זה לא מונע מלמנות - -     

מירב בן ארי: ברור שזה לא מונע

טלי אלבז: - - אף אחד לא אמר שזה מונע, אבל חשוב לנו לקדם את זה לפני

מירב בן ארי: אז מה דחוף עכשיו?     

אופיר כץ: היא מסבירה לך שיש להם שורה של מינויים, וחשוב להם לגבי המינויים האלה - - -     

מירב בן ארי: וואו, אז שתמנה

זאב אלקין: אפילו נתניהו, כשהיה שר החוץ כמה פעמים, מינה שגרירים בלי הסעיף הזה

זאב אלקין:  לא יודע איך הוא עמד בזה, אבל נראה לי שהוא הצליח

מירב בן ארי: מי ממנה? מי עוצר?     

טלי אלבז: אף אחד לא עוצר

ינון אזולאי: מירב, הם רוצים לעשות תיקון, שיהיה עכשיו - - -     

מירב בן ארי: שיעשה בכנסת הבאה

אופיר כץ: תיקון לנזקים שעשיתם בפעם שעברה עם ההצעות שלכם

מירב בן ארי: בואי אני אחדד לך: לא יהיה שום דיון בוועדות בשבוע הבא – כי אין ועדות בשבוע הבא, יש רק חקיקה

מירב בן ארי:  בואו נעשה סדר, קצת שכל

מירב בן ארי:  אומנם כל מי שבא לפה הוא כבר - - -     

אופיר כץ: מירב, זה לא יפה

מירב בן ארי: - - -      

קריאות: לא, לא, לא

טלי אלבז: אני לא אמרתי שאין מינויים

מירב בן ארי: מה לא יפה? להגיד שאין דיונים בשבוע הבא?     

אופיר כץ: לא, להגיד "קצת שכל" – זה לא יפה

ינון אזולאי: לא מכובד, מירב

מירב בן ארי: זה?      

אופיר כץ: כן

מירב בן ארי: אתה רוצה שנדבר על מה שעברתי בשבוע שעבר במליאה? לי אתה אומר?     

אופיר כץ: הינה, התחלנו

אופיר כץ:  לא, אני לא רוצה שתדברי על זה

טלי אלבז: אופיר, אני לא מתרגשת, הכול בסדר

מירב בן ארי: יופי, גם לא נראה לי - - -     

טלי אלבז: אף אחד לא מונע את המינויים

אופיר כץ: טלי – זה בסדר

זאב אלקין: לא, באמת, הטענה לדחיפות היא מוזרה מאוד - - -     

אופיר כץ: טוב

מירב בן ארי: שנייה, אנחנו רוצים להסביר - - -     

אופיר כץ: אני לא חושב שהיא מוזרה

אופיר כץ:  יש להם שורה של מינויים והם רוצים שזה יהיה במסגרת ההצהרה

מירב בן ארי: אז שתמנה, מי עוצר אותם?     

אופיר כץ: אז הם רוצים להעביר את זה

מירב בן ארי: אני רוצה להסביר לך משהו - - -     

אופיר כץ: טוב, אם כך - - -          

מירב בן ארי: רגע, מה זה "אם כך"? תן לעשות דיון

מירב בן ארי:  היא מדברת וזהו?      

אחמד טיבי: דיון, דיון, דיון

אופיר כץ: אבל למה להתפרץ? אתם רוצים לדבר?      

זאב אלקין: כן

אופיר כץ: בבקשה, אין בעיה

מירב בן ארי: בטח, איזו שאלה

אופיר כץ: אז לא בצורה כזו

אופיר כץ:  את מתפרצת

מירב בן ארי: מה קרה? תגיד לי, אתה רציני? מה שאלתי?     

אופיר כץ: את רוצה לדבר?     

מירב בן ארי: אני מדברת, ואני מדברת לעניין

אופיר כץ: עכשיו את רוצה לדבר?     

מירב בן ארי: אדוני היושב-ראש, אפשר לדבר?     

אופיר כץ: 	 כן

מירב בן ארי: תודה

אופיר כץ: בבקשה – חבר הכנסת זאב אלקין

מירב בן ארי: מה?     

אופיר כץ: אלקין ראשון

זאב אלקין: אני מוכן להתחלף איתה

אופיר כץ: טוב, בבקשה, חברת הכנסת מירב בן ארי

מירב בן ארי: אפשר לחשוב

מירב בן ארי:  	 אני רוצה להגיד שני דברים למשרד החוץ

מירב בן ארי:  אחד, את יכולה למנות מהבוקר עד הלילה

מירב בן ארי:  תמנו, אף אחד לא עוצר אתכם; שנית, נגיד שהיום החוק יקבל את הפטור, אבל אין דיונים בוועדות בשבוע הבא, כלאם פאדי, אין כלום, רק חקיקה – מיום ראשון, מ-23 עד יום רביעי ב-12, רצוף כנראה – כי הרי אין פה מנוחה

מירב בן ארי:  אין לך דיון בוועדה, הפטור הזה – זה מגוחך

מירב בן ארי:       בואי אני אעשה לך סדר: גם היום יש שש קריאות ראשונות

מירב בן ארי:  אנחנו נתחיל להצביע היום בשמונה – תאמיני לי בפרלמנטרי אני מבינה – הקריאות הראשונות יסתיימו בארבע בבוקר, כי מחר בתשע בבוקר חייבים לפתוח את ועדת החוקה, כי אם לא, כנראה המדינה תקרוס

מירב בן ארי:  זה אומר שהיום יעלו שלושה חוקים

מירב בן ארי:  החוק שלך הכי פחות חשוב, הינה אני אומרת, לא קשור אלייך באופן אישי

אחמד טיבי: 	 מה אומר החוק?      

מירב בן ארי: הוא אומר שצריך להגיד: "אני אוהב את מדינת ישראל ונאמן לה"

זאב אלקין: 	 מה שאתה אומר

משה טור פז: ראשית צמיחת גאולתנו

אחמד טיבי: הערבי שיסכים להיות ראש נציגות יגיד את זה פלוס עוד עשרה דברים - -     

מירב בן ארי: יפה

אחמד טיבי: - - לכן זה לא מעניין אותנו

עאידה תומא סלימאן: - - -      

מירב בן ארי: אבל רגע, אתה לוקח אותי לפרוצדורה, שנייה

זאב אלקין: אפילו אתה חתמת על זה, טיבי, כשהתמודדת לכנסת, אז מה הבעיה?     

מירב בן ארי: אני רוצה רגע - - -     

עאידה תומא סלימאן: חוץ מזה, שיבדקו מי ממנה אותם - -     

זאב אלקין: 7א חתמת?      

עאידה תומא סלימאן: - - היו ממנים מישהו שהוא מואשם בטרור?     

אחמד טיבי: - - -     

זאב אלקין: מה לעשות, טיבי, אבל חתמת

מירב בן ארי: שנייה, רגע - - -     

אחמד טיבי: - - -     

זאב אלקין: מעשית מתנגד, אבל חתמת בוועדת הבחירות על 7א

מירב בן ארי: שנייה, אתם הולכים למהות ואני בפרוצדורה

מירב בן ארי:  בפרוצדורה, להביא היום חוק ממשלתי בפטור – אין לזה היתכנות, כי אין דיונים בחוק

מירב בן ארי:  לכן זה בזבוז זמן

מירב בן ארי:  טיפה היגיון, גם החברים מהקואליציה, טיפה היגיון

מירב בן ארי:       אגב, יכול להיות שהחוק הוא טוב ובדיונים גם נתמוך בו – הינה, אני אומרת, כי הרי בסוף אני גם חושבת שאנשים צריכים להיות נאמנים למגילת העצמאות, למדינת ישראל יהודית ודמוקרטית

מירב בן ארי:  אני לא שם, אני רק אומרת - - -     

אופיר כץ: טוב

מירב בן ארי: שנייה

אופיר כץ: מירב, משפט אחרון, בבקשה

מירב בן ארי: אבל לא הקשבת לי, היית עסוק שם

פנינה תמנו: מה, היא בקושי מדברת - - -     

מירב בן ארי: יפה, שלום לך, פנינה

מירב בן ארי:      בפרוצדורה, עוד לפני המהות של החוק, שלגביו נקיים דיונים ויכול להיות שגם נתמוך כאופוזיציה – לא כולם - - -      

משה סעדה: - - - מי לא יתמוך? זה חוק - - -     

מירב בן ארי: שנייה, רגע, למה אתה לוקח אותי למהות?      

משה סעדה: כי המהות היא תמיד - - - נמאס לי מהפרוצדורות פה, במקום הזה

משה סעדה:  כל היום פרוצדורות

מירב בן ארי: אני יודעת, זה קשה, משה

מירב בן ארי:  בסוף, אין היתכנות לקיים דיון בוועדה הרלוונטית – שזו ועדת החוץ והביטחון – עד חודש אוקטובר

מירב בן ארי:  לכן הדרישה לפטור היא מופרכת, מה גם שהיום – ואני בסך הכול מנסה לעזור לאופיר – אין אפילו למה להביא את החוק הזה בקריאה ראשונה, כי יש חוקים הרבה יותר חשובים ביום שני האחרון של המליאה

אופיר כץ: תודה

מירב בן ארי: ובכלל, כל האירוע הזה הוא בשבילך, זה לא בשבילנו

אופיר כץ: תודה

אופיר כץ:  חבר הכנסת זאב אלקין, בבקשה

קריאה: - - -     

מירב בן ארי: בוודאי, אני חברה

מירב בן ארי:  זה אירוע מיותר

זאב אלקין: אני באמת הופתעתי מאוד, אדוני היושב-ראש, כשראיתי שהבאתם את החוק הזה בבקשה מפטור

משה טור פז: שמור אותי מאוהביי

אופיר כץ: 	 אתה יודע עד כמה אנחנו הופתענו כשראינו את המינוי שלכם, כשרציתם בכנסת הקודמת - - - ? איזו הפתעה זאת הייתה?      

זאב אלקין: תכף נדבר גם על זה, אולי זאת הסיבה שצריך את החוק

זאב אלקין:       מאוד הופתעתי, כי אתה כל הזמן מדבר איתי על כך שיש הרבה חקיקה חשובה ממשלתית שלא מספיקים להעביר - -      

מירב בן ארי: נכון

זאב אלקין: - - והינה, כשהממשלה יכולה להעביר משהו, היא מתעסקת בדבר הזה

משה סעדה: אלקין, זה לא חשוב בעיניך? פתאום מדינת ישראל - - -     

מירב בן ארי: זה לא רלוונטי לכנס הקיץ

זאב אלקין: תכף אני אתייחס לזה

משה סעדה: אלקין, לא הכול זה ביורוקרטיה בחיים, יש גם קצת מהות

זאב אלקין: חבר הכנסת סעדה, תכף אני אתייחס

מירב בן ארי: טיפה להפעיל את ההיגיון

מירב בן ארי:  אתם - - - זמן על שטויות

משה סעדה: מה המהות, מה המהות?     

זאב אלקין: ואז אמרתי: כנראה שיש חוק סופר חשוב אם הוא כל כך דוחה את החוקים שמחכים פה חודשים, וכל הזמן בוכים לנו שאין להם זמן; או שיש אירוע שהוא רלוונטי כל כך לחוק הזה, שכל כך ממהרים לעשות

זאב אלקין:       שאלתי את עצמי האם זה חוק סופר חשוב, ששירות החוץ לא יכול לתפקד בלעדיו

זאב אלקין:  הייתי שנה במשרד החוץ, מיניתי להרבה מאוד ראשי נציגויות, לא זכור לי שבלי החוק הזה הם לא ידעו לתפקד ולא היו נאמנים למדינת ישראל כמדינה יהודית ודמוקרטית

זאב אלקין:       אני מכיר אפילו ראש נציגות אחד, שגם הוא התמנה מן הסתם בלי ההצהרה הזאת, שהיום הוא ראש ממשלה במדינת ישראל

זאב אלקין:  אתה מכיר אותו, חבר הכנסת סעדה? לך תשאל את בנימין נתניהו האם תפקודו כשגריר באו"ם היה פגום מזה שקודם הוא לא הצהיר את ההצהרה הזאת

משה סעדה: אבל לצערי במדינת ישראל קמו אנשים שלא מכירים במדינה הזאת

משה סעדה:  אנחנו חייבים לשים לזה גדרות - -     

זאב אלקין: אני לא חושב שהוא יגיד שזה היה פגום

זאב אלקין:  יותר מזה - - -      

משה סעדה: - - וזה נכון וזה חשוב, אתה היית צריך לתמוך בזה - - -     

זאב אלקין: חבר הכנסת סעדה - - -     

משה טור פז: אנחנו מסכימים שזה חשוב, זה לא דחוף

מירב בן ארי: אבל אני לא במהות של החוק, אני בפרוצדורה, חברים

זאב אלקין: חבר הכנסת סעדה - - -     

משה סעדה: פעם אחת תהיו - - -     

משה טור פז: משה, זה חשוב, זה רק לא דחוף

מירב בן ארי: כמו שאמרתי לך, יותר משאמרתי לנציגת משרד החוץ – אנחנו אולי נתמוך

מירב בן ארי:  אמרתי לך את זה - - -   

משה סעדה: למה אתם מתנגדים לזה? למה?     

זאב אלקין: חבר הכנסת סעדה, אני דווקא מדבר על - - -     

משה סעדה: היחידים פה שלא רוצים לתמוך זה אחמד טיבי וכל השאר - - - אני מבין אותם, אבל שלא יהיו קונסולים, גם מצוין

מירב בן ארי: אבל אנחנו לא נגד החוק, אנחנו נגד המצב הזה

זאב אלקין: אתה לא מגן על זכותי לדבר, אדוני היושב-ראש

זאב אלקין:  אני לא יכול לדבר ככה

מירב בן ארי: - - -     

אופיר כץ: סעדה, תן לו לנמק את ההחלטה שלהם מהכנסת הקודמת

אופיר כץ:      כן

מירב בן ארי: מה?     

זאב אלקין: תכף אני אגיע גם לזה

זאב אלקין:      חבר הכנסת סעדה, אני מדבר על המהות, כי מהות הדיון פה, לזה הוזמנו, זה לא האם בעד החוק או נגד החוק, אלא האם בעד פטור מחובת הנחה או לא

זאב אלקין:  לכן כל מהות הדיון כאן, כרגע, בוועדת הכנסת - -     

מירב בן ארי: נכון, הפרוצדורה

זאב אלקין: - - זה האם יש דחיפות או אין דחיפות

זאב אלקין:  יבוא החוק, יעבור, יגיע לוועדה – אז נדבר על מהות החוק

זאב אלקין:       שאלתי האם הדחיפות נובעת, כמו שאמרתי, מזה שזה משתק את עבודת משרד החוץ

זאב אלקין:  שאלתי את עצמי, אולי לא היו שרי חוץ מהליכוד עד עכשיו, שפשוט אף אחד לא חשב על זה, ואז פתאום נזכרתי – יצחק שמיר היה שר החוץ; בנימין נתניהו היה שר החוץ; אני כבר לא מדבר על סילבן שלום וישראל כץ ועוד

זאב אלקין:      כנראה שאצל כולם משרד החוץ היה משותק

זאב אלקין:  בא אלי כהן, שר חוץ ראשון - -      

צבי ידידיה סוכות: עד שהממשלה שלכם מינתה את זועבי - - -     

זאב אלקין: - - אמיתי והציע את הדבר הזה

אופיר כץ: יש שר החוץ באמת מצוין, שעושה עבודה יוצאת דופן

אופיר כץ:  החוק הזה, לפי לדעתי, לא היה בא לעולם אם לא המעשה שאתם ניסיתם לעשות

זאב אלקין: בוודאי, בוודאי

מירב בן ארי: מציאות בלתי-אפשרית, כשנשיא המדינה נוסע לפני ראש הממשלה לארצות הברית – לא היה דבר כזה

אריאל קלנר: כל מה שהיה מובן מאליו התברר כלא מובן מאליו, אחרי מה שעברנו - - -     

זאב אלקין: אני חושב שההישגים הגדולים - - -     

מירב בן ארי: לא היה דבר כזה, איזו בושה וחרפה

אריאל קלנר: כל מה שהיה מובן מאליו – לא מובן מאליו עוד

אריאל קלנר:  לכן צריך לחוקק חוקים, מה לעשות

אופיר כץ: מירב, אני מבקש שתאפשרי לחבר הכנסת זאב אלקין לדבר

זאב אלקין: לגבי "ההישגים הגדולים" של שר החוץ, אני חושב שאם נשאל את סגנית הנשיא של ארצות הברית יהיה לה הרבה מה להגיד על זה; וראש הממשלה, מרוב ההישגים האלה של שר החוץ שלו, בינתיים לא יכול לדרוך בוושינגטון

זאב אלקין:  אבל זה אירוע בפני עצמו, לא לשם זה התכנסנו

זאב אלקין:  התכנסנו - - -          

אופיר כץ: אולי תשאיל לנו את "שקית הקסם" שלך? הבנתי שזה פותח דלתות

זאב אלקין: הרי אם היית יודע מה יש שם - - -     

אופיר כץ: רוצים לדעת, בבקשה

זאב אלקין: תָּצָ"אוֹת של מודיעין

אופיר כץ: של מודיעין?     

זאב אלקין: כן

אופיר כץ: בשקית כזאת?     

זאב אלקין: כן, אתה רוצה לדעת למה?      

אופיר כץ: חשבתי שענייני מודיעין זה מזוודות עם קודים, וזה

מירב בן ארי: - - -      

זאב אלקין: רוצה לדעת למה?      

אופיר כץ: הרסת לנו את כל מה שאנחנו חשבנו על מודיעין

משה סעדה: בגלל שבת, אלקין, בגלל שבת

אופיר כץ: בטח הוא אמר: עם מזוודה – יבדקו אותי; עם שקית – אף אחד לא יסתכל

אופיר כץ:  זה היה מבריק

זאב אלקין: אופיר, אם מעניין אותך לדעת למה – לא על חשבון הזמן שלי

זאב אלקין:  אני מוכן לספר לפרוטוקול, זה ייקח שלוש דקות, רוצה?     

אופיר כץ: 	 כן

זאב אלקין: בבקשה

זאב אלקין:  הסיפור שהיה כך היה: במפגשים כאלה עם נשיא רוסיה, כשדנו על כל מיני נושאים ביטחוניים – שקשורים בעיקר לסוריה, אבל לא רק – היה נהוג להציג גם תצלומי אוויר של כל מיני דברים שחשוב לנו להציג

זאב אלקין:  זו לא הייתה הפעם הראשונה, זה קרה בחלק גדול מהפגישות

זאב אלקין:  בדרך כלל מי שהביא אותם זה המזכ"ץ, הוא היה מכניס אותם תמיד באמצע הפגישה, אחרי שהמצלמות היו יוצאות – כי זה לא דברים שאתה רוצה שיצלמו

זאב אלקין:       כשהיינו בדרך, חמש דקות מהכניסה לארמון הנשיא שם, מודיעים לנו שבאופן חריג בגלל הקורונה חל איסור מוחלט שמישהו ייכנס לחדר חוץ מראש הממשלה וממני, המזכ"ץ לא יוכל להיכנס ולא יוכל להביא תָּצָ"אוֹת

זאב אלקין:  אז הוא הביא לי אותם, אין ברירה - - -     

אופיר כץ: בשקית?     

זאב אלקין: לא, הוא הביא לי אותם בלי שקית

זאב אלקין:  הוא אמר "קח, אבל אסור שהמצלמות יצלמו את זה"

זאב אלקין:  אני אמרתי: "איך אתה רוצה שהמצלמות לא יצלמו את זה, אם לפני זה יש - - - הרי אני לא שולט במה המצלמות מצלמות או לא

זאב אלקין:       ואז בא סגן השגריר והביא שקית – אגב, של שגרירות, לא של רמי לוי, היה עליו סמל של מדינת ישראל – ואמר "הינה, יש פה שקית גדולה, אפשר להסתיר את זה"

זאב אלקין:  אני אמרתי להם: "אתם נורמליים? מה, אני אלך עם שקית?"

זאב אלקין:  הם אמרו: "תשמע, יש שלוש אפשרויות: או שבנט הולך עם שקית; או שאתה הולך עם שקית; או שתצלומי האוויר לא נכנסים לפגישה"

זאב אלקין:       טוב, קיבלתי את ההחלטה, עד היום אני חושב שהיא הייתה נכונה למרות שידעתי למה זה יגרום, היה לי ברור מיד מה תהיה התוצאה

זאב אלקין:      עד כאן הסיפור של השקית

אלמוג כהן: טוב שלא באת עם העגלה של השוק, חבר הכנסת

זאב אלקין: ואגב, תצלומי האוויר היו באמת חשובים ועזרו לנו להבהיר כמה נקודות חשובות לביטחון של מדינת ישראל, לכן אני לא מצטער לרגע שלא ויתרתי עליהם

זאב אלקין:  הדבר היחידי שאני מצטער הוא שהחזרתי את השקית לשגרירות, הייתי מוכר את זה ב- eBayבהרבה כסף

משה טור פז: "המעשה בשקית"

מירב בן ארי: אפשר לכתוב על זה סיפור

משה טור פז: הוא כבר כתוב, מירב

מתן כהנא: את יכולה לסמוך על ערוץ הכנסת, שבעוד עשר דקות זה כבר יהיה באוויר

זאב אלקין: בחזרה לאירוע שלפנינו

זאב אלקין:  אמרתי לעצמי: יכול להיות שיש פה דיון או אירוע חשוב שבגללו זה דחוף

זאב אלקין:  את האמירה שצריך להשביע פה הרבה שגרירים וקונסולים אני לא מקבל - -     

מירב בן ארי: לא רלוונטי בכלל

זאב אלקין: - - כי כל הזמן ממנים אותם

מירב בן ארי: 	 ברור, מה זה קשור בכלל?     

זאב אלקין: אז אמרתי: אולי יש איזשהו מינוי מיוחד? אופציה אחת הייתה לי כשראיתי שהתלחשו לא מזמן במזנון הכנסת חברת הכנסת לשעבר רינאוי-זועבי עם השר, סגן ראש הממשלה לוין, אז חשבתי שאולי דווקא הממשלה החדשה – שדווקא די נהנתה מההצבעות של חברת הכנסת רינאוי-זועבי כנגד הממשלה הקודמת – אולי הממשלה החדשה רוצה לצ'פר אותה, כי כבר כל מיני אנשים קיבלו כל מיני תפקידים – למשל ניר אורבך קיבל תפקיד, אז יכול להיות שגם חברת הכנסת לשעבר זועבי שוב בדרך לשנגחאי, ולכן נורא חשוב להעביר את התיקון הזה כדי שהיא תצהיר אמונים למדינת ישראל כמדינה יהודית ודמוקרטית

מתן כהנא: 	 אנחנו נוסיף הסתייגות שתחייב גם את השגרירים המכהנים להצהיר

זאב אלקין: אז יכול להיות שזאת הסיבה

זאב אלקין:  אם כן – תגידו, אז אני אבין למה זה כל כך דחוף

זאב אלקין:      האופציה השנייה שחשבתי עליה כאשר הבוקר ראיתי ששר החוץ רוצה למנות את ג'ו זבולוני – כדי להכניס עוד אצבע לעין של הממשל האמריקאי במסגרת אותה "פעילות מצוינת" שאתה מציין, כדי לדאוג סופית שראש הממשלה לא יוזמן לוושינגטון בזמן הקרוב

זאב אלקין:  אז יכול להיות שדווקא אותו צריך להשביע את ההשבעה הזאת, כי בכל זאת, הוא חסיד כל כך גדול של טראמפ שצריך לוודא שהוא מבין שהוא הולך להיות שליח של מדינה יהודית ודמוקרטית ולא של אחד מהמועמדים לנשיאות

זאב אלקין:       אז יכול להיות שזאת הסיבה

זאב אלקין:  תגידו את האמת – מה כל כך דחוף עכשיו לעשות את זה? מה האירוע?      

מירב בן ארי: שום דבר

זאב אלקין: מה קרה? התעוררתם? הרי חצי שנה שר החוץ בתפקיד

זאב אלקין:  להביא את החוק הזה בשבוע האחרון בסוף הכנס, נורא נורא דחוף, סופר דחוף מכל החוקים שיש לממשלת ישראל לטפל?     

מירב בן ארי: - - - יש כאן חקיקה של חה"כים בשנייה-שלישית, תקועה כבר שעות, ימים

מירב בן ארי:  זה מה שחשוב עכשיו?     

אופיר כץ: טוב, זאב, תודה

אופיר כץ:    בבקשה, עמית

עמית הלוי: חבר הכנסת אלקין, אחרי שנה וחצי של מדיניות חוץ כושלת שהביאה לקריסה מדינית של מדינת ישראל - - -     

זאב אלקין: ממש

זאב אלקין:  עכשיו אני מבין למה נתניהו לא - - - זה בגלל שנה וחצי של מדיניות כושלת של הממשלה הקודמת

זאב אלקין:  בסוף נמצאה הסיבה

משה טור פז: לא, לא, "חוק המתנות" זה - - -     

קריאות: - - -      

אופיר כץ: טור פז ואלקין

עמית הלוי: לא נוח לכם לשמוע את האמת - - -     

זאב אלקין: נתניהו משלם את המחיר של טעויות מדיניות של בנט ולפיד, ובגלל שהם עיצבנו את הממשל – לא מזמינים אותו לוושינגטון

אופיר כץ: זאב

אלמוג כהן: אדוני, אתה מפריע לשקט מחיזבאללה, אתה מפריע לשקט מלבנון

שרון ניר: אין לתאר את גודל - - -     

אופיר כץ: זהו

אופיר כץ:  שרון, די, מספיק, תנו לו לדבר

אופיר כץ:       בבקשה, עמית

עמית הלוי: גם אחרי שנה וחצי של מדיניות - - -     

משה טור פז: גם האוהל של חיזבאללה זה בגלל זאב אלקין

שרון ניר: זה מבנט

מתן כהנא: והמצלמות

שרון ניר: כן

אופיר כץ: אנא, תאפשרו לו

עמית הלוי: אחרי שנה וחצי של מדיניות כושלת, כושלת נוראית - -     

קריאות: - - -     

עמית הלוי: - - וקריסה מדינית כמעט בכל חזית - -     

משה טור פז: לפחות אותו הזמינו לארצות הברית

עמית הלוי: - - בכל חזית

מירב בן ארי: נורא

מירב בן ארי:  בכל חזית

עמית הלוי: שתיקה מול איראן, מדיניות "אין הפתעות" מול ארצות הברית - -     

קריאות: - - -     

עמית הלוי: - - התגאות בתמונות – הרי את התוצאות של הפגישה ברוסיה אנחנו מכירים - - -     

זאב אלקין: עמית, אני אפילו מוכן להאמין שאתה מאמין בשטות הזאת, אבל תדע שנתניהו לא מאמין אז תתעדכן אצלו

מירב בן ארי: 	 הוא לא מעודכן

עמית הלוי: חבר הכנסת אלקין, אנחנו היינו כאן, ראינו את הקריסה בכל החזיתות - -     

קריאות: - - -     

עמית הלוי: - - ראינו את הקריסה מול איראן, ראינו את הקריסה מול ארצות הברית - -      

מירב בן ארי: תגיד לי – איך אתה, בן אדם כל כך רציני, אומר דברים כל כך מטופשים? איך?      

עמית הלוי:  - - -     

משה טור פז: איך אתה יכול להגיד "קריסה מול ארצות הברית" כשראש הממשלה שלך הוא - - -     

מירב בן ארי: למה לא מזמינים את נתניהו לבית הלבן? מה זו הבושה הזאת? איך אתה יושב פה?     

אופיר כץ: מירב בן ארי, מספיק

משה טור פז: מי שהעביר את "חוק המתנות" בלי למצמץ, יכול לא למצמץ גם כשהוא מדבר על נתניהו

אופיר כץ: טור פז – קריאה ראשונה

משה טור פז: לא למצמץ, "טבריה"

עמית הלוי: כי לכם – מירב בן ארי ומשה - - -     

מירב בן ארי: אופיר, אבל הוא פונה אליי, אתה שמעת?     

זאב אלקין: 	 עמית, נראה לי שיש יותר סיכוי שבקרוב בועז יוסף יוזמן לבית הלבן, מאשר נתניהו

משה טור פז: נהדר, בועז יוסף יוזמן לביידן ולא נתניהו, פשוט נפלא

משה טור פז:  ולנתניהו יהיו מתנות שאתה העברת בחוק, לפני שיזמינו את נתניהו לקבל מתנה מביידן

מירב בן ארי: גם החוק הגרוע הזה נקבר – כי הוא מושחת

משה טור פז: אתה מבין עד כמה אתה אמין, עמית הלוי? לפני שהגעת לפוליטיקה הייתה לך מילה - -      

קריאה: אולי תתנו לו לדבר?     

משה טור פז: - - ומאז נהיית: עמית הלוי "חוק המתנות"; עמית הלוי "חוק טבריה" - -     

אופיר כץ: טור פז – קריאה שנייה, די

עמית הלוי: אם כל הבדיחות שלכם היו רק מצחיקות – ניחא, אבל כל הבדיחות שלך, משה טור פז, הן על חשבון מדינת ישראל

קריאות: - - -      

זאב אלקין: המציאות היא עצובה

עמית הלוי: כל הבדיחות האלו, כל השטחיות הזאת – ככה ניהלתם את מדינת ישראל במשך שנה וחצי, ככה שתקתם מול איראן, ככה יצרתם הסכם שערורייתי מול חיזבאללה בלבנון - -     

משה טור פז: שב, שב בחוץ וביטחון, תלמד משהו על איראן

עמית הלוי: - - ככה יצרתם הסכם שערורייתי – שערורייתי, מול חיזבאללה - -     

מירב בן ארי: די כבר, אתה בושה וחרפה, אתה בושה

מירב בן ארי:  לגבי כל דבר אתה עיוור, אתה לא רואה?     

אופיר כץ: מירב, תפסיקי להפריע לו

עמית הלוי: - - ככה אישר חבר הכנסת אלקין וחבר הכנסת טור פז - - -      

משה טור פז: אתה מבין שאתה - - -     

אופיר כץ: טור פז, אתה בקריאה שנייה

מירב בן ארי: אבל הוא מדבר

אופיר כץ: כשאתם דיברתם – לא הפריעו לכם

מירב בן ארי: אז שלא ידבר, שלא יזכיר

אופיר כץ: לא נכון, טור פז התחיל איתו, שמעתי מה הוא אמר

קריאות: - - -      

עמית הלוי: אתם תוהים על וושינגטון, ואני תוהה איך שלושתכם לא הוזמנתם בזמנו לראש העין

עמית הלוי:  עשה בני גנץ אירוח יפה לאבו מאזן אחרי - -      

קריאות: - - -      

עמית הלוי: - - שהוא העביר לו, בניגוד לחוק, 600-500 מיליון שקל

עמית הלוי:  איך לא הוזמנתם - - -     

מתן כהנא: את כל החיבוקים והנשיקות של נתניהו עם ערפאת אתה רוצה פה? את כל החיבוקים?     

עמית הלוי: לראש העין לא יכולת לבוא?     

מירב בן ארי: אתה בושה וחרפה

משה טור פז: תשאל את אחמד טיבי כמה פעמים הבוס שלך נפגש עם ערפאת

קריאות: - - -      

אופיר כץ: אתם דיברתם פה באריכות - - -     

זאב אלקין: הוא פנה אליי עכשיו

מירב בן ארי: עכשיו הוא אמר "למה לא הוזמנתם לראש העין"

מתן כהנא: מי אמר למי ועל מה: "מצאתי ידיד", חבר הכנסת הלוי?     

קריאות: - - -      

אופיר כץ: - - - הוא מוציא משפט - - - ארבעתכם, ביחד

מירב בן ארי: 	 מה זה? תגיד לי, אתה שומע את עצמך?     

עמית הלוי: כן, אני שומע את עצמי, כן

מירב בן ארי: - - -      

אופיר כץ: מירב, די, נגמר

עמית הלוי: ראיתי את אותם - - -     

אופיר כץ: עמית – לסיים

עמית הלוי: אני מנסה, לא התחלתי

עמית הלוי:      מכיוון שאתם משתבחים בתמונות – שכל מי שמבין במדיניות חוץ יודע שהתמונה היא הדבר הטפל לעומת ההישג – הרי - - -     

מירב בן ארי: תפסיק לדבר

משה טור פז: כן, אתה מבין במדיניות חוץ, בסדר

עמית הלוי: כן, קצת יותר, קצת מבין

משה טור פז: שב, שב קצת בחוץ וביטחון, תקשיב קצת - - -     

אופיר כץ: טור פז, מה יש לך?     

אריאל קלנר: 	 הוא עוד לא הוציא מילה מהפה, זה לא הגיוני

אריאל קלנר:  זה לא הגיוני שהוא לא יכול להוציא מילה מהפה

מירב בן ארי: הוא מדבר אלינו

משה טור פז: מילא שהוא משקר מעל בימת הכנסת, אבל פה?     

אופיר כץ: תן לו לדבר

אופיר כץ:  אתה חושב שאנחנו אהבנו לשמוע את מה שאתם אמרתם? תהיו סבלניים

מירב בן ארי: אבל אנחנו הקשבנו

אופיר כץ: אתם לא מקשיבים לו

מירב בן ארי: איך אפשר?      

אופיר כץ: אנחנו הקשבנו לכם למרות מה שאמרתם, ולא הפרענו

משה טור פז: אתה – יש לך בושה, והוא – אין לו

אופיר כץ: מספיק

מירב בן ארי: אין לו בושה

עמית הלוי: הייתה מסיבת עיתונאים בזמנו, כשהגיע לפה מזכיר המדינה בלינקן - -      

זאב אלקין: 	 אה חשבתי שאתה דיברת על המפגש של נתניהו עם אבו מאזן

עמית הלוי: - - עם בנט - - -     

אריאל קלנר: זאב, אני מנסה לתפוס שלוש מילים - - -     

אופיר כץ: הוא לא מצליח לסיים משפט

אופיר כץ:  מה יש לכם?     

עמית הלוי: כואב להם

קריאות: - - -     

אופיר כץ: די נו, תנו לו לסיים

עמית הלוי: קודם כל אני נעלבתי בשבילכם, שלא הוזמנתם לפסגה בין בני גנץ לאבו מאזן - - -     

מירב בן ארי: עוד פעם?     

זאב אלקין: אני יכול להסביר לך למה, כמו על השקית, אתה רוצה?     

עמית הלוי: לא, לא, אין צורך

אופיר כץ: אתה לא מסביר לו למה

זאב אלקין: - - -     

אופיר כץ: זאב, אתה לא מסביר לו

קריאות: - - -     

עמית הלוי: אין צורך

אופיר כץ: זאב אלקין – קריאה ראשונה

זאב אלקין: מה לעשות, זאת מסורת כבר

אופיר כץ: זאב אלקין – קריאה ראשונה

עמית הלוי: אבל אני נזכרתי, כן, מכיוון שאתם מאוד מתגעגעים לוושינגטון

עמית הלוי:  נזכרתי שהגיע לפה מזכיר המדינה בלינקן – בנט לא היה צריך לנסוע רחוק – ואז בגלוי, בפומבי הוא הטיח בראש הממשלה

עמית הלוי:  הוא אמר לו כך, ותתקנו אותי אחר כך לגבי הנוסח המדויק: "אני מאוד מרוצה מזה ששר אצלך" – זה היה אחרי שבנט העז להעביר איזושהי ביקורת קטנה על זה שבני גנץ הזמין את אבו מאזן – רוצח היהודים, זה שפרסם מ-2004 מחירון לרצח יהודים, כולל אותך, משה טור פז, כל יהודי באשר הוא יהודי, לפי מחירון, והוא גם מממן את זה

עמית הלוי:       בכל זאת, איכשהו, בני גנץ - -      

זאב אלקין: ובאיזה שנה נתניהו פגש אותו בבלפור?     

אופיר כץ: זאב אלקין

זאב אלקין: עמית, באיזה שנה נתניהו פגש אותו בבלפור?     

אופיר כץ: זאב אלקין

עמית הלוי: - - טרח להביא אותו - - -      

זאב אלקין: לך תבדוק, תגלה שזה היה אחרי 2004

אופיר כץ: קדימה, עמית, לסיים

אחמד טיבי: 	 הפרוטוקול יכול לסבול כל שקר

עמית הלוי: אז בלינקן הטיח בבנט שהוא דווקא מאוד מרוצה מזה שהשר מזמין, בעצם הוא אמר לו את זה במילים אחרות, במשפט אחד באנגלית, בנוסח שלי:  “Don’t forget who is the boss here”– כאן, במדינת ישראל, לא בוושינגטון – "ולכן, כשאני נותן הוראה לבני גנץ" – והוא נתן הוראה – "לפגוש את אבו מאזן, אתה לא תתערב, אדון ראש הממשלה - - -"     

זאב אלקין: ממש, ממש

עמית הלוי: ממש, בדיוק אבל

זאב אלקין: ממש בדיוק

עמית הלוי: בדיוק, בדיוק, ואתה יודע את זה

אופיר כץ: 	 טוב, תודה, תודה

עמית הלוי: כשבא שר החוץ אלי כהן - - -     

זאב אלקין: אני מציע לך לתפוס את נתניהו כשהוא בעזרת ה' יבריא ויבוא לפה, ולשאול אותו איך הוא פגש את אבו מאזן בבלפור - -      

אופיר כץ: אלקין – קריאה שנייה

זאב אלקין: - - מי אמר לו לעשות את זה ומי אמר לו - - -      

אופיר כץ: אלקין, אתה בקריאה שנייה, די

עמית הלוי: - - - תשאל את בני גנץ ממי הוא קיבל את ההוראה ובאיזה שעה הוא קיבל את ההוראה, ולמה הוא נפגש עם אבו מאזן

אופיר כץ: עמית, משפט אחרון

עמית הלוי: בא שר החוץ אלי כהן, ולעומת כל התופעות האלו של מדיניות חוץ – שגילו חוסר נאמנות למדינת ישראל – מבקש להניח את התיקון הזה, בין אם נספיק לעשות אותו גם בקריאה שנייה ושלישית במושב הזה ובין אם לא, להציב את זה כסטנדרט ראוי

עמית הלוי:  אתם הייתם צריכים להצטרף אליו - - -     

זאב אלקין: 	 לא אמרנו שאנחנו נגד הסטנדרט

זאב אלקין:  שאלנו מה דחוף, למה פטור מחובת ההנחה

משה טור פז: מצטרפים אליו, תקשיב

זאב אלקין: אתה לא מקשיב, עמית

עמית הלוי: אני מקשיב

עמית הלוי:       מן הראוי שכולם יתמכו בו, וכמו שאמרה מירב בן ארי – גם אם נספיק רק בקריאה ראשונה, עדיין יש לו חשיבות רבה מאוד - - -      

זאב אלקין: אז מה הבעיה להביא בלי פטור? לא אמרנו אל תביא בקריאה ראשונה

עמית הלוי: אני לא אמרתי, אמרתי שאולי נספיק גם קריאה שנייה ושלישית

זאב אלקין: למה בפטור מחובת הנחה?     

אופיר כץ: זאב, תן לו לסיים

עמית הלוי: בתקווה שנספיק גם קריאה שנייה ושלישית

עמית הלוי:  תודה

אופיר כץ: אם כך, אנחנו עוברים להצבעה

זאב אלקין: רגע, אף אחד אחר לא ביקש לדבר?      

אופיר כץ: 	 לא

אופיר כץ:       מי בעד הקדמת הפטור?     

זאב אלקין: התייעצות סיעתית

אופיר כץ: הצבעתי

קריאות: - - -      

אופיר כץ: אמרתי "עוברים להצבעה", חיכיתי שנייה

אלמוג כהן: אלקין, הוא אמר "הצבעה", נו

אופיר כץ: גם חיכיתי

אופיר כץ: אושרה

אופיר כץ: תשעה בעד

אופיר כץ:  מי נגד? שישה נגד

אופיר כץ:  מי נמנע?     

זאב אלקין: רוויזיה

אופיר כץ: אם כך, בקשת הפטור התקבלה

זאב אלקין: נא לשים לב, אני אומר מראש: היות ולא הייתה התייעצות סיעתית בסעיף הזה לפני ההצבעה, אני אומר כבר מראש שאחרי שתנומק הרוויזיה אנחנו מבקשים התייעצות סיעתית לפני ההצבעה

אופיר כץ: טוב

אופיר כץ:      על כל הרוויזיות שלו אני גם מגיש, כמובן

אופיר כץ:  << נושא >> הצעת חוק הסדרת העיסוק במקצועות הבריאות (תיקון - הסדרת מקצוע הרנטגנאות והדימות), התשפ"ב-2022, פ/524/25 << נושא >>        

אופיר כץ: אני עובר לסעיף ד', פניית יושב-ראש ועדת הבריאות למיזוג הצעות החוק הבאות: 1

אופיר כץ:  הצעת חוק הסדרת העיסוק במקצועות הבריאות (תיקון מס' 8) (הסדרת העיסוק במקצועות הבריאות עוזר רופא ודימותנות רפואית), התשפ"ב-2022, מ/1552; 2

אופיר כץ:  הצעת חוק הסדרת העיסוק במקצועות הבריאות (תיקון - הסדרת מקצוע הרנטגנאות והדימות), התשפ"ב-2022, פ/524/25, של חבר הכנסת אחמד טיבי; 3

אופיר כץ:  הצעת חוק הסדרת העיסוק במקצועות הבריאות (תיקון - הסדרת מקצוע הרנטגנאות והדימות), התשפ"ג-2023, פ/1421/25, של חברת הכנסת אימאן ח'טיב יאסין וקבוצת חברי כנסת

אופיר כץ:      ארבל, בבקשה

ארבל אסטרחן: מדובר פה בבקשה די טכנית

ארבל אסטרחן:  ועדת הבריאות החליטה למזג את הצעות החוק הללו: הצעה אחת ממשלתית שעברה קריאה ראשונה, עם שתי הצעות פרטיות שעברו בקריאה טרומית; להכין אותן ביחד לקריאה שנייה ושלישית לפי הנוסח שאושר בקריאה הראשונה

ארבל אסטרחן:       נדרש אישור ועדת הכנסת לשם כך

אופיר כץ: מי בעד?         

אופיר כץ: אושרה

אופיר כץ: אושר פה אחד

זאב אלקין: כשאתה מביא משהו נורמלי – זה פשוט

אופיר כץ: אני עובר כרגע לסעיף ו': הוספת ממלא מקום קבוע בוועדה המשותפת של ועדת החוקה, חוק ומשפט והוועדה לביטחון לאומי לדיון בהצעות חוק העונשין

אופיר כץ:      מוצע כי חבר הכנסת יצחק קרויזר יכהן כממלא מקום קבוע בוועדה המשותפת של ועדת החוקה, חוק ומשפט ושל הוועדה לביטחון לאומי לדיון בהצעות חוק העונשין (תיקון – הגדרת איום), מטעם ועדת החוקה, חוק ומשפט

ארבל אסטרחן: 	 ממלא מקום של מי?     

אופיר כץ: של פוגל

ארבל אסטרחן: והוא חבר בוועדה לביטחון לאומי?     

אופיר כץ: כן

אופיר כץ:      טוב, אז את זה גם סיימנו

זאב אלקין: מה סיימנו?     

ארבל אסטרחן: צריך להצביע על זה

אופיר כץ: מצביעים על זה? ומה עושים במליאה?     

נועה בירן-דדון: הודעה בלבד

אופיר כץ: 	 הודעה בלבד

זאב אלקין: רגע, מה סיימנו?     

אופיר כץ: לגבי ממלא מקום קבוע שהקראתי – קרויזר ממלא מקום של פוגל

אופיר כץ:  	 מי בעד? מי נגד? מי נמנע?         

אופיר כץ: אושרה

אופיר כץ: אושר פה אחד

אופיר כץ: קביעת ועדה לדיון בהצעת חוק העונשין (תיקון - הגדרת איום), התשפ"ג-2023, פ/3248/25, של חבר הכנסת אלמוג כהן

אופיר כץ:       להבנתי, מתקיים כבר דיון בוועדת החוקה, חוק ומשפט, נכון?      

נועה בירן-דדון: בוועדה המשותפת

אופיר כץ: בוועדה המשותפת?     

זאב אלקין: איזו? רגע, מה אתם מציעים, תגידו? אפילו אלמוג בהלם, הוא לא יודע מה אתם מציעים

אופיר כץ: המלצת הלשכה המשפטית היא ועדת החוקה, חוק ומשפט

אלמוג כהן: לא הבנתי את השאלה, סליחה

אופיר כץ: 	 יש שתי הצעות חוק דומות או אפילו זהות - -       

זאב אלקין: זה לא חדש?     

אופיר כץ: - - להצעת החוק שלך, אז אתם אחרי זה תעשו מיזוג ותעבירו את זה לוועדה שהחוק כבר נדון בה, שזו הוועדה המשותפת של ועדת החוקה, חוק ומשפט והוועדה לביטחון לאומי

אלמוג כהן: כן

זאב אלקין: אני חשבתי שזה חוק חדש

ארבל אסטרחן: זה מצטרף לחקיקה הנוספת - - -     

אופיר כץ: אם כך, מי בעד?     

זאב אלקין: רגע, לאיזו ועדה?     

ינון אזולאי: אותו דבר

אופיר כץ: אמרתי – לוועדה המשותפת של ועדת החוקה, חוק ומשפט והוועדה לביטחון לאומי

זאב אלקין: אוקיי, הינה – הגיוני

אופיר כץ: מי בעד?         

אופיר כץ: אושר

אופיר כץ: הבקשה אושרה פה אחד ותעבור לוועדה המשותפת של ועדת החוקה, חוק ומשפט והוועדה לביטחון לאומי

זאב אלקין: רגע נדיר של אחדות בוועדת הכנסת היום

ינון אזולאי: ועוד בגלל אלמוג

אלמוג כהן: 	 היחיד שעוד לא רב עם

ינון אזולאי: אלמוג, אתה היחידי פה שהצלחת לאחד בין כולם

ינון אזולאי: << נושא >> המלצת הוועדה הציבורית לקביעת שכר ותשלומים אחרים לחברי הכנסת בנושא תשלום מענק ליועצים הפרלמנטריים בהתאמה למענק המשולם לעובדי המגזר הציבורי << נושא >>        

אופיר כץ: סעיף ב' – המלצות הוועדה הציבורית

אופיר כץ:  כפי שאתם רואים יש פה שלוש המלצות

אופיר כץ:  במקור היו ארבע המלצות, בטח ראיתם את ההמלצה הנוספת שלא הגיעה, שזה קשור לשנה הנוספת שאמורים היו לשלם לשכר חברי הכנסת - -     

ארבל אסטרחן: מענק פרישה

אופיר כץ: - - מענק פרישה לחברי הכנסת שעוזבים או מפסיקים את הכהונה שלהם בכנסת

אופיר כץ:       אני התנגדתי להצעה

אופיר כץ:  קודם כל – אני לא כזה ותיק בוועדת הכנסת, אבל אם ככה מקבלים את ההמלצות, בלי שום שיח עם יושב-ראש הועדה, אז אני לא יודע, נראה לי שצריך לשפר קצת את התקשורת מאשר לקבל מייל ש"אלה ההמלצות"

אופיר כץ:       אבל בכל אופן, מבחינת המהות אני חשבתי שבאווירה הציבורית של יוקר המחיה לבוא ולתת איזושהי הטבה לחברי הכנסת זה לא הזמן, זה לא נכון ולא ראוי, בדיוק ההפך

אופיר כץ:  אני שמח שבעקבות האמירה שלי הוועדה משכה את ההמלצה שלה, ולכן זה בכלל לא הובא לדיון

אופיר כץ:       יחד עם זאת, יש שלוש המלצות של הוועדה הציבורית ואנחנו נביא אותן כאן להצבעה

אופיר כץ:  זו הזדמנות גם להודות לה על העבודה שהיא עושה – מפגשים עם חברי הכנסת ועם היועצים כדי לשמוע ולהשמיע

אופיר כץ:       אנחנו נתחיל מסעיף אחד: חישוב פחת על ציוד שרוכש חבר הכנסת עם סיום כהונתו

אופיר כץ:  	 בבקשה, ארבל

ארבל אסטרחן: 	 אמנם זו לא הפעם הראשונה שוועדת הכנסת דנה בכנסת הזאת בהמלצות, אני רק אזכיר בקצרה את הפרוצדורה

ארבל אסטרחן:  הוועדה הציבורית שמינתה הכנסת מגישה המלצות שנוגעות לכל מה שקשור לשכר או לתשלומים

ארבל אסטרחן:  בדרך כלל זה לא ענייני שכר, אלא יותר תשלומים ותנאים נלווים של חברי הכנסת או היועצים הפרלמנטריים

ינון אזולאי: ההמלצות מונחות על שולחן הכנסת, ועדת הכנסת דנה בהן

ינון אזולאי:  אם היא מקבלת את ההמלצה – היא הופכת להחלטה ומתפרסמת ברשומות; אם היא דוחה את ההמלצה – זה חוזר לוועדה הציבורית לקבלת המלצה נוספת; הוועדה הציבורית מגישה המלצה נוספת – זהה או שונה, לאור ההערות שהיא קיבלה; ואז ועדת הכנסת מתכנסת והיא יכולה לקבל את ההמלצה או לקבל נוסח אחר

ינון אזולאי:       זאת הפרוצדורה לפי חוק הכנסת

ינון אזולאי:  עכשיו אני אציג את ההמלצות, בנפרד, כי אין ביניהן קשר

ינון אזולאי:       ההמלצה הראשונה נוגעת לחישוב הפחת על ציוד שרוכש חבר הכנסת עם סיום כהונתו

ינון אזולאי:  בהחלטת שכר חברי הכנסת (הענקות ותשלומים) ציוד שרוכש חבר הכנסת מהתקציב השנתי לפעילות הפרלמנטרית וקשר עם הציבור, נחשב רכוש הכנסת

ינון אזולאי:      חבר הכנסת שמסיים את הכהונה יכול להחזיר את הציוד והוא גם רשאי לרכוש אותו

ינון אזולאי:  על הרכישה חלות הוראות הפחת לפי פקודת מס הכנסה, אבל ההחלטה היום קובעת שסכום הפחת לא יעלה על 20% לשנה מהמחיר שבו נרכש הציוד ולא יוּתר ניכוי בעד פחת על ריהוט וציוד שנרכשו בשנה האחרונה לכהונת חבר הכנסת

ינון אזולאי:       מאחר שבשנים האחרונות מרבית הציוד שנרכש הוא ציוד אלקטרוני – מחשבים, שהמחיר שלהם יורד בצורה משמעותית כל שנה, נוצר מצב שהציוד שחברי הכנסת רכשו הוחזר לכנסת כי המחיר לצורך הרכישה היה גבוה מהמחיר של ציוד חדש בשוק

ינון אזולאי:  מדובר בציוד משומש שלכנסת בעצם אין מה לעשות איתו

ינון אזולאי:  לכן מוצע לתקן את ההחלטה באופן שיביא לכך שמחיר הפחת יהיה המחיר המקובל בשוק, כדי שחברי הכנסת יוכלו לקנות את הציוד

ינון אזולאי:      בעצם מוצעים שני תיקונים בעניין הזה של הפחת

ינון אזולאי:  אחד, שהציוד שנרכש יהיה בעלות הפחת לפי תקנות מס הכנסה, ללא הסייג או ללא התקרה של 20% פחת; ושתימחק ההוראה שלא יהיה פחת על רכישות בשנת הכהונה האחרונה

ינון אזולאי:      הנוסח המדויק, כדי שזה יירשם בצורה מסודרת - - -     

פנינה תמנו: אז מה, זה יהיה במחיר מלא, לא הבנתי?     

ארבל אסטרחן: זה בא לעודד את חברי הכנסת לרכוש את הציוד שהם קנו מהתקציב השנתי

פנינה תמנו: במחיר מלא?     

ארבל אסטרחן: 	 	לא, במחיר הפחת

ינון אזולאי: כל ציוד? תני לנו דוגמה של ציוד שעליו מדובר

פנינה תמנו: מחשב?      

ארבל אסטרחן: מחשבים

ינון אזולאי: רק מחשבים, טלפונים – בעיקר זה?     

ארבל אסטרחן: כל הציוד

ארבל אסטרחן:  זה כולל גם ריהוט

ארבל אסטרחן:      עוד פעם: היום חלות הוראות פקודת מס הכנסה, אבל יש הוראה שמחיר הפחת לא יעלה על 20% ולא יהיה פחת בכלל על רכוש שנרכש בשנה האחרונה לכהונה

ארבל אסטרחן:  הדבר הזה גורם לכך שחברי הכנסת - -     

ינון אזולאי: לא קונים? מחזירים את זה?     

ארבל אסטרחן: - - נכון, מחזירים את הציוד לכנסת ולכנסת אין מה לעשות עם הציוד המשומש הזה

ינון אזולאי: אגב, גם ב-20% פחות בשנה האחרונה לא בטוח שהם יקנו את זה

ארבל אסטרחן: נכון

ארבל אסטרחן:  לא מחייבים את חברי הכנסת לרכוש

שרון ניר: 	 זה win win בהקשר הזה

אליסף אלעזר: לפי הוראות של מס ההכנסה הפחת על מחשבים ניידים אמור להיות 33%

אליסף אלעזר:  לפי ההנחיה היום, שמגבילה את אחוז הפחת לעד 20%, זה בעצם לחמש שנים במקום לשלוש שנים

ינון אזולאי: אגב, לגבי מחשבים ניידים, אתם גם מכריחים את החה"כים לקנות מחשב נייד דווקא מהכנסת ולא בדיוק לפי צרכיו, וזה עוד עניין

ינון אזולאי:  אתם נותנים לו איזה דגם מסוים, וכשהוא יוצא – זה לא הכי מתאים לו

אליסף אלעזר: 	 הדגמים לרוב מתאימים לעבודה של חה"כים

אליסף אלעזר:  אם יש דברים חריגים, אפשר לתת את זה - - -     

פנינה תמנו: יקר – לא שווה לרכוש

אליסף אלעזר: אבל אנחנו לא רוצים - - -     

ארבל אסטרחן: - - -      

פנינה תמנו: לא יודעת, פעם זה עלה ממש יקר

ינון אזולאי: במחסן הכנסת יש משהו מסוים, דגם מסוים שאותו נותנים, אז יכול להיות שחבר הכנסת עושה לעצמו את החשבון - - -      

אליסף אלעזר: יש שני דגמים

ינון אזולאי: אני מכיר את שני הדגמים

אליסף אלעזר: הם אמורים להתאים

ינון אזולאי: בעבר היו לכם דגמים קצת יותר טובים, אני לא יודע למה שיניתם את זה

ינון אזולאי:  תעשו מכרז של הכנסת, מספיק להסתמך רק על החשכ"ל, כנסת מספיק טובה בשביל להיות עצמאית

ארבל אסטרחן: אני אקריא את הנוסח של ההחלטה

ארבל אסטרחן:          על זה אפשר לעשות דיון והצבעה

ינון אזולאי: מישהו רוצה להעיר על זה משהו? אף אחד?     

זאב אלקין: על איזו? על הראשונה?     

ינון אזולאי: כן, על הראשונה

ארבל אסטרחן: כן, על הפחת שהצגתי עכשיו

אופיר כץ: מישהו רוצה להתייחס? מישהו מחה"כים רוצה להתייחס? לא

אופיר כץ:      אנחנו מצביעים על כל סעיף בנפרד?      

ארבל אסטרחן: כן

אופיר כץ: 	 אם כך, אנחנו עוברים להצבעה על סעיף 1

אופיר כץ:  חישוב פחת על ציוד שרוכש חבר הכנסת עם סיום כהונתו

אופיר כץ:      מי בעד?          

אופיר כץ: אושרה

אופיר כץ: שבעה בעד

אופיר כץ:  מי נגד? אין מתנגדים, אין נמנעים, ההצעה אושרה

אופיר כץ:       2

אופיר כץ:  הגבלה על רכישות מקרוב משפחה של חבר הכנסת או של יועצו הפרלמנטרי ועל העסקת יועצים פרלמנטריים שהם קרובי משפחה

אופיר כץ:      בבקשה, ארבל

ארבל אסטרחן: 	 אותה החלטת שכר חברי הכנסת (הענקות ותשלומים) מתייחסת להגבלות מסוימות שקשורות להוצאת כספים בקשר לקרובי משפחה, בכמה הקשרים

ארבל אסטרחן:  למשל, כידוע, אסור להעסיק יועץ פרלמנטרי שהוא קרוב משפחה; יש גם הוראה שאוסרת על קבלת שירותים בלשכה פרלמנטרית חיצונית מקרוב משפחה

ארבל אסטרחן:       אין התייחסות לנושא שעולה מדי פעם ושחברי הכנסת שואלים לגביו, האם אפשר לרכוש ציוד מקרוב משפחה של חבר הכנסת - - -     

ינון אזולאי: 	 	מה בגדר של "קרוב משפחה"?     

ארבל אסטרחן:  יש הגדרה

ארבל אסטרחן:  ההגדרה היא "בן זוג, צאצא, אח או הורה, וכן בן זוג, צאצא, אח או הורה של כל אחד מאלה, לרבות קרוב כאמור עקב נישואין או אימוץ"

זאב אלקין: רגע, גם "בן זוג, צאצא, אח או הורה של כל אחד מאלה"? הרי זה כאילו משתרשר עד בלי סוף

ארבל אסטרחן: לא

ארבל אסטרחן:  של המעגל הראשון שלהם, לא של בן זוג או צאצא של המעגל השני

ארבל אסטרחן:  יש את המעגל הראשון של בן זוג, צאצא, אח או הורה, וכנ"ל שלהם

ארבל אסטרחן:  	 מאחר שהדבר הזה - - - במשך השנים, סברה הוועדה הציבורית שלא נכון לאפשר את זה

ארבל אסטרחן:  לכן ההצעה היא שחברי הכנסת לא יוכלו לעשות שימוש בתקציב השנתי לתשלומים לקרוב משפחה או שותף או עובד של קרוב משפחה שלהם או של יועצם הפרלמנטרי

ארבל אסטרחן:       ההגדרה של "קרוב משפחה" תהיה אחידה בהחלטה

ארבל אסטרחן:  אגב, זה אותו אופן שנקבע לגבי העסקת היועצים הפרלמנטריים

ארבל אסטרחן:       לחשב הכנסת יש סמכות לחרוג מזה במקרים מיוחדים, למשל אם יוכח שקרוב משפחה הוא ספק יחיד או שלא ניתן לרכוש את השירותים מספק אחר

ארבל אסטרחן:      בשל אותה תכלית מוצע גם לקבוע שלא תתאפשר העסקת יועצים פרלמנטריים שהם עצמם קרובי משפחה אצל אותו חבר הכנסת

זאב אלקין: לא היה כזה איסור?     

קריאה: היה

ארבל אסטרחן: נשאלנו בעבר כמה פעמים, נאמר שזה לא מתאפשר, אבל זה לא היה כתוב בהחלטה

זאב אלקין: זה היה כתוב בספר הירוק של כללי חשב הכנסת

ארבל אסטרחן: יכול להיות, כי ניתנו חוות דעת משפטיות בדבר הזה, אבל זה לא היה חלק - - -     

ינון אזולאי: עד עכשיו היה אפשר?     

ארבל אסטרחן: חוות דעת משפטיות אמרו שלא

ארבל אסטרחן:  בעבר הרחוק - - -     

ינון אזולאי: כי לא היה

ארבל אסטרחן: נכון

ארבל אסטרחן:  לכן, היות והדברים האלה נשאלו - - -         

שרון ניר: 	 מי עולה על דעתו דבר כזה?     

ארבל אסטרחן: חשבנו שנכון להבהיר את הדבר הזה

קריאות: - - -     

זאב אלקין: הרי בעבר העסיקו פה בני משפחה, ואז שינו את זה, ואז כתוצאה מהשינוי כל מיני חברי כנסת עשו כל מיני החלפות

ארבל אסטרחן: נכון, אבי יחזקאל, חבר הכנסת לשעבר - - -     

אופיר כץ: כל אחד היה מעסיק קרוב משפחה של השני?     

ינון אזולאי: כן

ינון אזולאי:  אגב, זה לא פותר את זה היום

ארבל אסטרחן: נכון, זה מותר, להעסיק קרוב משפחה של חה"כ אחר זה מותר

ינון אזולאי: כן, זה לא פותר את זה, זה אומר שאת הסיפור של קרוב משפחה - - -      

אופיר כץ: זה כבר קיים אתה אומר?     

ינון אזולאי: זה כבר קיים, משפטית אמרו לך

ארבל אסטרחן: יש גם גבול עד כמה רוצים לפגוע בחופש העיסוק של היועצים הפרלמנטריים

ארבל אסטרחן:  לעבוד אצל חה"כ שהוא לא קרוב משפחה שלך מפחית מאוד את החשש שיש פה איזושהי פיקציה

ארבל אסטרחן:       הוועדה הציבורית גם הדגישה שהיא לא מגישה את זה עכשיו בגלל איזשהו מקרה שאירע, אלא לאור שאלות שהתעוררו במשך השנים, ולכן היא חשבה לנכון להבהיר את זה

ארבל אסטרחן:       אני רוצה להקריא גם את הנוסח המשפטי לפני ההצבעה

ארבל אסטרחן:  זה תיקון להחלטת שכר חברי הכנסת (הענקות ותשלומים), עכשיו זה טיפה יותר ארוך מההחלטה הקודמת:         

אופיר כץ: הרוויזיות בשעה 11:15

אופיר כץ:      מישהו רוצה להתייחס?      

יצחק פינדרוס: על מה הרוויזיות?     

אופיר כץ: מה שאני ואלקין הגשנו

יצחק פינדרוס: למה לא עכשיו?      

ארז מלול: למה לא עכשיו?      

ינון אזולאי: אי-אפשר – חצי שעה, שתהיו בריאים

קריאות: - - -      

ינון אזולאי: אבל צריך להודיע

אופיר כץ: צריך להודיע חצי שעה לפני

ינון אזולאי: תהיו בריאים

ארז מלול: לא הודעת?     

אופיר כץ: לא

ינון אזולאי:   אם היה לך קרוב משפחה שעובד איתך, אולי הוא היה מסביר

אופיר כץ: מי מחברי הכנסת רוצה להתייחס לסעיף האמור? אף אחד

אופיר כץ:       אם כך, אנחנו נעבור להצבעה

אופיר כץ:  מי בעד? מי נגד? מי נמנע?         

אופיר כץ: אושרה

אופיר כץ: אושר, עם נמנע אחד – חבר הכנסת מתן כהנא

אופיר כץ:   	  3

אופיר כץ:  תשלום מענק ליועצים הפרלמנטריים בהתאמה למענק המשולם לעובדי המגזר הציבורי

אופיר כץ:      זה הסעיף שבגללו חיכינו עד עכשיו, ממש עד הדקה ה-90, כי חשבנו שההסכם ייחתם והוא לא נחתם

אופיר כץ:  החשב רצה לעשות את העבודה המקיפה ולראות, כי יש הרבה שאלות שעלו, גם אני קיבלתי שאלות מהיועצים הפרלמנטריים

אופיר כץ:       זה עדיין לא נחתם

אופיר כץ:  אני מבין שזה אמור להיחתם ממש בקרוב, פשוט אנחנו צריכים להביא את ההחלטה תוך 30 ימים אז לכן חיכיתי

אופיר כץ:  לא הגענו לתוצאה שרצינו, אבל חשוב לנו כן להבהיר את זה כדי שהיועצים הפרלמנטריים כמו שאר עובדי המדינה יקבלו את ההטבה

אופיר כץ:  אני חושב שמגיע להם, הם עובדים מאוד מאוד קשה, במסירות, בחריצות, בשעות לא שעות

אופיר כץ:       בבקשה, ארבל

אופיר כץ:  לאחר מכן אליסף, החשב

ארבל אסטרחן: אותה החלטת שכר חברי הכנסת, כמו שאמרתי, עוסקת גם בכל הנושא של שכרם ותנאים של היועצים הפרלמנטריים

ארבל אסטרחן:  לפני מספר שנים התווסף סעיף להחלטה, סעיף 40ט(ד), שאומר:      "השכר הבסיסי של היועץ הפרלמנטרי יתעדכן בהתאם להסכמי השכר והסכמי המסגרת החלים על כלל עובדי המדינה"

ארבל אסטרחן:      כלומר, כאשר יש הסכמי שכר כלליים שחלים על כלל עובדי המדינה – בדרך כלל זה נחתם בין האוצר להסתדרות – שמעלים את השכר הבסיסי, היועצים הפרלמנטריים נהנים מכך באופן אוטומטי

ארבל אסטרחן:       לאחרונה מתגבש הסכם, כמו שאמר היושב-ראש – הוא טרם נחתם, אבל הוא בשלבי גיבוש מתקדמים והוא כולל כמה מרכיבים

ארבל אסטרחן:  יש שם מרכיב של העלאה של השכר ומזה ייהנו היועצים הפרלמנטריים לפי אותו סעיף שציינתי

ארבל אסטרחן:       אבל אותו הסכם כולל גם את המענק החד פעמי של עד 6,000 ש"ח, שחל על מרבית עובדי המדינה במרבית הדירוגים, בתנאים מסוימים שקבועים

ארבל אסטרחן:  יש היום איזשהו מסמך הבנות בין האוצר להסתדרות והוא קובע תנאים מסוימים לגבי אותו מענק, כגון תקופת עבודה שהעובד צריך לעבוד, עבודה ברצף וכו'

ארבל אסטרחן:  חישוב הסכום של עד 6,000 ש"ח נגזר מתקופות עבודה בזמנים מסוימים

ארבל אסטרחן:       היועצים הפרלמנטריים פנו לחשב ולוועדה הציבורית וביקשו להיות גם כן מוצמדים לאותו מענק

ארבל אסטרחן:  הם אמרו שכשקבעו את הסעיף על הצמדת שכר היסוד, לא הייתה איזושהי סיבה מיוחדת שלא להצמיד דברים נוספים שנותנים לכלל עובדי המדינה

ארבל אסטרחן:       הוועדה הציבורית קיבלה את הבקשה

ארבל אסטרחן:  ההמלצה שמונחת בפניכם באה לתקן את אותו הסעיף ולקבוע שלא רק שכר בסיס שישולם ליועצים, אלא גם מענקים שמשולמים למרבית עובדי המדינה בהתאם להסכמי שכר והסכמי מסגרת ובאותם תנאים, ישולמו גם ליועצים הפרלמנטריים

ארבל אסטרחן:       צריך לומר שלגבי עובדי המדינה ניתנה מקדמה

ארבל אסטרחן:  הוועדה הציבורית הבהירה שלגבי היועצים הפרלמנטריים התחילה של זה תהיה רק אחרי שייחתם ההסכם ויהיו ברורים תנאיו המדויקים

ארבל אסטרחן:  לכן אני רוצה להבהיר כאן שההחלטה תחול אחרי חתימת ההסכם – שאנחנו מקווים שיקרה בקרוב – ורק על היועץ הפרלמנטרי שיועסק באותה עת, לא אחורנית, ולפי אותם תנאים שייקבעו בהסכם מבחינת תקופות העסקה, הרצף וכו'

ארבל אסטרחן:       זאת ההמלצה

ארבל אסטרחן:  אני אקריא ואז יהיה אפשר לשאול שאלות ולדבר

ארבל אסטרחן:  מדובר בתיקון להחלטת שכר חברי הכנסת

ינון אזולאי: אתה גם נותן ליועצים, וזה גם תיקון ב"שכר חברי הכנסת"

ארבל אסטרחן: זה פרק הכי גדול בהחלטה

ינון אזולאי: אנחנו בעד לתת ליועצים, פשוט אחר כך אומרים שזה תיקון ב"שכר חברי הכנסת"

ארבל אסטרחן: לא, לא, זה תיקון בשכר היועצים

ינון אזולאי: היועצים

ארבל אסטרחן: רק היועצים, חברי הכנסת אינם זכאים למענק

ינון אזולאי: תודה, וגם לא דורשים

ארבל אסטרחן: כמו כן, תתווסף פה הוראת מעבר שתתייחס ספציפית להסכם הזה:         זאת ההצעה

שרון ניר: 	 תסבירי רגע את התחולה שוב פעם

ארבל אסטרחן: 	 קודם כל ברור שזה יכנס לתוקף רק כשההסכם ייחתם, כי בעצם אין עדיין הסכם סופי - -     

שרון ניר: ברור

ארבל אסטרחן: - - למי שיועסק כיועץ פרלמנטרי ביום החתימה

ארבל אסטרחן:  זאת אומרת שאין מצב שהוא ייחתם ואז יבוא עוזר שעזב כבר, ויגיד "תנו לי את זה כי ההבנות כבר היו"

שרון ניר: זה ברור

ארבל אסטרחן: מבחינת התנאים עצמם של ההסכם ולגבי מי זכאי, אולי פה ירחיב החשב?     

אליסף אלעזר: 	 הסכם בין המדינה להסתדרות קובע כל מיני כללים, גם לעניין התקופות המזכות, גם לעניין הדרגות המזכות

אליסף אלעזר:  זה קצת מורכב, לא נראה לי שכדאי שניכנס לזה

שרון ניר: לא, רק תגיד לי - - -         

דני דנון: 	 אני כתבתי הסבר יחסית ברור, מי שרוצה אני אשלח לו אותו גם, גם לחה"כים

שרון ניר: - - -      

אליסף אלעזר: בגדול – אם יש לו כמה תקופות אבל יש רצף העסקה, אז הוא יהיה זכאי

אליסף אלעזר:  אם אין רצף העסקה – הוא לא זכאי

שרון ניר: מספיק שעזב לשבוע-שבועיים?         

דני דנון: תלוי איפה אין לו רצף העסקה

ינון אזולאי: רק שנייה, סליחה

שרון ניר: חופשת לידה? חל"ת?     

אליסף אלעזר: בעיקרון צריך רצף העסקה

אליסף אלעזר:  חופשת לידה לא עוצרת את רצף העסקה, לעומת חל"ת – שכן עוצרת

שרון ניר: למה חל"ת כן? היא מוגדרת בחוק

אליסף אלעזר: אנחנו מתכוונים להיצמד לכללים שנקבעו בהסכם

שרון ניר: אבל למה נשים שיוצאות למה שמוגדר להן על פי החוק לא יקבלו את המענק הזה?      

אליסף אלעזר: אם זאת חופשת לידה, זה לא עוצר את רצף העסקה – גם חופשת לידה שהוארכה, לצורך העניין

ינון אזולאי: הייתה הערה לולדימיר על הסעיף הקודם

ולדימיר בליאק: אני לא הייתי כאן, אבל רציתי להעיר לגבי הפחת על הציוד

ולדימיר בליאק:  אנחנו הולכים פה לפי תקנות מס הכנסה – שהן, אגב, מ-1941 – ובכל מקרה שהפחת לא יעלה על 20%

ולדימיר בליאק:  מכשירי סלולר ומחשבים לפי תקנות מס הכנסה זה 33%, אז זה לא נכון להחריג את הציוד

אליסף אלעזר: אדוני, זו בדיוק הייתה ההצעה – שאנחנו נצמד לתקנות, ובתקנות שיעורי הפחת דווקא כן עודכנו

ולדימיר בליאק: אבל רשום שזה בכל מקרה לא יעלה על 20%

אליסף אלעזר: זה בדיוק מה שבאנו לתקן

אליסף אלעזר:  ההוראה הנחתה שהפחת לא יעלה על 20%

קריאות: - - -      

אליסף אלעזר: עכשיו זה מה שיבוטל

ולדימיר בליאק: אז אתם נצמדים באופן מלא לתקנות מס ההכנסה?     

אליסף אלעזר: בדיוק לפי ההוראות של מס הכנסה

אליסף אלעזר:  עכשיו מה שנשאר זה לתקן את פקודת מס הכנסה

ולדימיר בליאק: אגב, יש שם פחת על סוסים ועל חמורים

ינון אזולאי: נו, אולי רוצים להחזיר אותם לשם

שרון ניר: אני רק רוצה לומר דבר אחד

שרון ניר:  לעובדי המדינה מחשיבים את התקופות גם אם אין רצף, ופה מתייחסים למידרג

אליסף אלעזר: אני אומר שוב פעם: התנאים שלפיהם אנחנו נשלם את המענק יהיו זהים בדיוק, אחד לאחד, לעובדי המדינה

שרון ניר: אחד לאחד? כלומר, גם אם לעובד המדינה אין רצף, הוא לא - - -     

אליסף אלעזר: בדיוק אותו דבר

קריאה: לא, אבל זה לא אותו דבר

ינון אזולאי: יועץ פרלמנטרי שסיים אצל חבר הכנסת אחד, היו בחירות - - -     

שרון ניר: זה מה שאני שואלת, היה לו שבוע, יומיים

ינון אזולאי: את דיברת על חל"ת

ינון אזולאי:  אבל גם בלי חל"ת, אם הוא בעוד שבוע-שבועיים-חודש הלך לחבר הכנסת אחר, איפה הבעיה?     

שרון ניר: שהוא לא יקבל

ינון אזולאי: או כשיש חבר הכנסת ה"נורווגי" שחזר, אז הוא חזר אחרי שבועיים או אחרי חודש, הוקמה הממשלה, מה קורה איתו? או עם אחד שהלך לשרים?      

שרון ניר: היועץ נפגע

אליסף אלעזר: אנחנו נצמדים כרגע להנחיות של ההסכם בין ההסתדרות למדינה

ינון אזולאי: עוד פעם אתה נצמד למקום שאתה לא צריך להיצמד?     

אליסף אלעזר: אם נפתח את זה, אז אני מניח שיהיו פה הרבה מאוד מקרים ובעיות

זאב אלקין: אבל הסיטואציה היא שונה

ינון אזולאי: אבל זה משהו אחר, אתה נמצא פה במקום אחר, זה דבר שהוא קורה בכל קדנציה ואפילו באמצע קדנציה, זה יכול לקרות לאותו אחד מספר פעמים

ינון אזולאי:  יוצא חבר הכנסת ואיתו יוצא גם היועץ הפרלמנטרי, ואחרי שבוע-שבועיים הוא מוצא עבודה אצל חבר הכנסת אחר

ינון אזולאי:  אם הוא מוצלח – לוקחים אותו

ינון אזולאי:       בגלל השבועיים האלה אתה בא ואומר לו שהוא לא יכול לקבל את המענק, בגלל ההפסקה הזאת, כי זה לא רצף

אליסף אלעזר: כל מה שאתה אומר זה אכן מקרים שיכולים לקרות

אליסף אלעזר:  דרך אגב, הם - - -     

ינון אזולאי: שקורים בפועל, לא ש"יכולים לקרות"

אליסף אלעזר: שקורים, אני לא יודע אם זה הרבה, אני לא יודע מה האחוזים, עוד לא בדקנו את זה

אליסף אלעזר:  דרך אגב, יש לנו מורכבות לא פשוטה בבדיקה של הדברים האלה, אבל אנחנו נבצע את זה

אליסף אלעזר:       אבל הדברים האלה קורים גם במדינה

אליסף אלעזר:  אני לא משווה, אבל במדינה יש עובדים שהיו בחל"ת – גם אם זה היה שבוע – וזה שלל מהם את הזכאות לקבל את המענק

יצחק פינדרוס: - - -      

ינון אזולאי: אגב, בקורונה, כשיצאו לחל"ת – זה שלל להם את הרצף? אני אומר לך שלא

אליסף אלעזר: אני לא יודע

אושרית מזרחי: 	 התקופות שנכללות לחישוב סכום המענק הן מ-1 באוקטובר 2020 ועד 1 במרץ 2022, זאת אומרת 30 חודשים

אושרית מזרחי:  רוב החל"ת קורונה היה לפני

אושרית מזרחי:       אני חושבת שבחל"ת קורונה כן הייתה התחשבות למי שדווח לו במדינה, אבל לגבי הפסקות של עבודה שחלו לא בגין הקורונה – כמו חל"ת אישי – גם לעובדי המדינה לא נכללו התקופות והם לא קיבלו מענק בגלל מספר ימים שהם היו בחל"ת אישי

אושרית מזרחי:      מי שנגמרו להם ימי החופשה ויצאו לחל"ת במדינה – לא קיבלו את המענק, ונכון להיום לא התקבלה שום החלטה אם לתת להם

אושרית מזרחי:       אגב, עד היום שולמה רק מקדמה והיא לא ניתנה למי שנמצא בחל"ת

ינון אזולאי: ולמרות זאת אני אומר ששונה יועץ פרלמנטרי שעובר מחבר כנסת אחד למשנהו

ינון אזולאי:  הוא לא בחל"ת, אגב, הוא נמצא - - -     

יצחק פינדרוס: כמו העוזרים שלי שיצאו ב"נורווגי" לחודש

ינון אזולאי: זה מה שאני אומר

שרון ניר: בדיוק

ינון אזולאי: הינה, דוגמה חיה

אליסף אלעזר: סביר להניח שיש מקרים פרטניים כאלה, זה נכון

ינון אזולאי: אם הם לא רבים אז אולי יש לכם את האפשרות לעשות איזושהי ועדה ולהחליט, כאן בכנסת, כשההחלטה תלויה בכם, ולהגיש, לא יודע

ינון אזולאי:  אתה בעצמך אומר לנו שהמקרים הם לא רבים

אליסף אלעזר: אני לא יודע

ינון אזולאי: תעשה בדיקה, ואם התופעה היא שולית – של 15%-10%, אולי כדאי לפתור להם את הבעיה באיזושהי דרך

ינון אזולאי:  לא יכול להיות שכאלה שעבדו לפני זה וחוזרים – הרי לא דיברנו על מישהו שיצא לחצי שנה, אני לא מדבר על זה, אני מדבר על התקופה שמאז הבחירות הוא לא חזר לכנסת עד להרכבת הממשלה, שלושה-ארבעה חודשים, לא יותר מזה

ינון אזולאי:  גם אם הוא עובר מחבר כנסת אחד למשנהו זאת לא תקופה ארוכה

ינון אזולאי:       תעשו את הבדיקה הזאת, ואם זה לא רבים ואפשר לדאוג גם להם לזה – אני חושב שכדאי שנעשה, ואולי הכנסת תהיה דוגמה כמו בשאר הדברים

זאב אלקין: יש לי הערה אחת ובקשה אחת

זאב אלקין:  קודם כל לגבי הסיטואציות השונות, הרצף בכנסת הוא באמת שונה מאוד משל עובד מדינה רגיל, בגלל האופי איך שהבית הזה מתנהל

זאב אלקין:       דיברו כאן על הסוגיה של מעבר מחבר כנסת אחד לחבר כנסת אחר

זאב אלקין:  אני אתן לך דוגמה אחרת: מעבר מחבר כנסת אחד לחבר כנסת אחר שהוא היה שר בממשלה היוצאת

זאב אלקין:  ואז מה קורה? בדרך כלל באופן אוטומטי העוזר שנקלט אצלו, לא נקלט בהשבעת הכנסת ואפילו לא בשבוע שאחרי זה, אלא הוא מחכה עד שתוקם ממשלה חדשה והשר יסיים עם הצוות הקודם שלו, שזה בוודאות מייצר מרווחים, בדרך כלל של חודשיים

זאב אלקין:  זה קורה על ימין ושמאל בתחלופת הממשלות, כי אלה שהיו בממשלה הופכים להיות אופוזיציה ואלה הולכים להיות בממשלה ואז משתנה לך פה כל מארג

זאב אלקין:       הסיכוי להחזיק רציפות במצב כזה הוא כמעט אפסי, אלא אם אתה ממשיך עם אותו חבר כנסת, כי כל המערכת בנויה בצורה כזאת

זאב אלקין:  לכן אין סיבה שאותם העוזרים, שעבדו בכנסת הקודמת ועובדים בכנסת הזאת - - -      

ארז מלול: אין רצף בזה?     

ינון אזולאי: אין, על זה אנחנו מדברים

זאב אלקין: בוודאי שלא

זאב אלקין:  	 יותר מזה, לפעמים הם אפילו מסכמים עם אותו חבר כנסת עתידי – שכרגע הוא שר – שהם יעבדו אצלו

זאב אלקין:  אבל הוא לא יכול לקלוט אותם עד שהוא לא מגיע לכנסת, ולכן הם יודעים מראש שהם יתחילו לעבוד רק בעוד חודש-חודשיים, תלוי מתי הם סיכמו - - -     

יצחק פינדרוס: תלוי מתי יריב יסיים את משא ומתן

זאב אלקין: בדיוק

זאב אלקין:      זה לא קיים אצל עובדי המדינה

זאב אלקין:  שם הפסקת הרצף היא אחרת, אין מצבים כאלה של הפסקות לחודש-חודשיים שמובנות מראש במסגרת התפקיד

זאב אלקין:  פה, בבית הזה, בגלל תחלופות של הכנסת זה כל הזמן ככה

זאב אלקין:       לכן אני חושב שלהפסקת הרצף, בטח כזאת שקורית בזמן של בחירות חדשות והרכבת ממשלה חדשה, צריך להתייחס אחרת כי זאת לא הפסקת רצף באמצע קדנציה, זה משהו אחר לגמרי

זאב אלקין:  זאת הפסקה כפויה מתוקף הנסיבות שאין לה פתרון

זאב אלקין:  זאת הערה שאני אשמח לשמוע לגביה תגובה

זאב אלקין:       יש לי גם שאלה - - -     

ארבל אסטרחן: מה אתה מציע בהקשר הזה?     

זאב אלקין: לעשות כללי רצף פחות קפדניים בתקופות האלה, לאפשר תקופה מסוימת בין לבין - - -     

ארבל אסטרחן: של תחילת כנסת ותחילת ממשלה?     

זאב אלקין: משהו כזה, כן, כי זו תחלופה המונית, זה לא אירוע של בודד

זאב אלקין:  כשיש חילופי "מחנות", הרבה כאלה שהיו שרים חוזרים לכנסת, וחבר הכנסת - - -     

ארבל אסטרחן: בסדר, אבל היועצים הולכים איתם

ארבל אסטרחן:  דווקא דוגמה כזו?     

זאב אלקין: לא, כשהשרים חוזרים לכנסת העוזרים שלהם בדרך כלל לא הולכים איתם, כי זה שכר אחר לגמרי

ינון אזולאי: לא רק השכר, אלא גם יותר עוזרים

זאב אלקין: העוזרים לפעמים נשארים עם השרים החדשים, ולפעמים עוזבים את המערכת לגמרי

זאב אלקין:  אני מדבר על העוזר הפרלמנטרי

ינון אזולאי: הדוגמה צריכה להיות הפוכה

ארבל אסטרחן: בדיוק

זאב אלקין: שר שחוזר לכנסת – הוא קולט עוזר פרלמנטרי חדש

זאב אלקין:  היועצים שהיו איתו בממשלה – רובם לא חוזרים

ינון אזולאי: אז מה אתה רוצה בשבילם?     

ארבל אסטרחן: אז יש רצף

ארז מלול: אז מה אתה רוצה, לא הבנתי? על מי אתה מדבר?     

זאב אלקין: אין להם רצף

זאב אלקין:  מישהו היה עוזר פרלמנטרי; אחר כך היו בחירות; במסגרת הבחירות התחלפה ממשלה; הוא סיכם להיות עוזר פרלמנטרי של חבר כנסת אחר שהיה שר בממשלה היוצאת

זאב אלקין:       אבל יש לו הפסקה של חודשיים, כי ההוא – שר, הוא לא יכול לקלוט אותו כעוזר פרלמנטרי, הוא עם הצוות הישן שלו בממשלה היוצאת

זאב אלקין:  יש לו חודשיים בערך, בזמן שנמשך משא ומתן

ארז מלול: עד שהוא קולט אותו בתור חדש

זאב אלקין: עד שהוא קולט אותו בתור חדש, ואז אוטומטית

ארז מלול: אבל העוזר החדש לא התחיל

זאב אלקין: אבל זאת בדיוק הבעיה

ארבל אסטרחן: 	 חודש וחצי הוא לא עבד, נגיד בכנסת הזאת - - - 	 

זאב אלקין: 	 חודש וחצי-חודשיים

ארז מלול: כי הוא היה שר ולא היה חבר כנסת

ארז מלול:  אבל הוא לא נקלט בכלל, אין רצף על מה שלא נקלט

זאב אלקין: לא, הוא היה פה, הוא היה עוזר בכנסת היוצאת והוא עוזר בכנסת החדשה - -          

דני דנון: יועץ

זאב אלקין: - - ובאמצע הייתה לו הפסקה כפויה של חודש וחצי-חודשיים

זאב אלקין:       אלה תופעות מספריות, ולאור זה שזה מספרים גדולים יש לי שאלה לחשב הכנסת כדי שנבין מה המשמעות של ההחלטה

זאב אלקין:  הרי עשו בטח סימולציה כשעשו את הכללים האלו – לפני שאנחנו מאשרים אותם – כמה עוזרים מכלל העוזרים ייהנו מזה? מספר, אחוז

ארז מלול: לא הרבה

זאב אלקין: לכן אני שואל

ינון אזולאי: פינדרוס, רצית להגיד משהו?          

יצחק פינדרוס: אני רוצה להעלות שוב, על אף שזה כרגע בטיפול של היועצת המשפטית של הכנסת, ולהזכיר: חצי מהיושבים פה בחדר הם עוזרים פרלמנטריים וחצי הם עובדי סיעות

יצחק פינדרוס:  העובדים של המדינה, שהם לא "עובדי מדינה" – כי זו לא ההגדרה שלהם, העובדים היחידים שלא נכללים בכללים הסבירים והנורמליים כמו כל עובדי המדינה אלה אותם מנהלי הסיעות, וצריך לעשות לדבר הזה סוף

יצחק פינדרוס:       יש הצעת החוק של הוועדה שעברה בקריאה ראשונה, צריך לטפל בזה, הדבר הזה חייב להסתיים

יצחק פינדרוס:  יש לנו שבועיים עד תשעה באב לגמור את הדבר הזה, לא מעניין אותי איך אבל צריך לגמור את זה

יצחק פינדרוס:  היועצת המשפטית מטפלת בזה, אני מקווה שוועדת החוקה לא תעכב את זה

ארז מלול: הם באמת עובדים קשה, במיוחד בימי שני ורביעי, נותנים את הנשמה ולא רואים – לא יום ולא לילה

יצחק פינדרוס: אני מסתכל פה בחדר, 50% זה עובדי סיעות

ארז מלול: ובמליאה מה?     

יצחק פינדרוס: שם זה 100% כמעט

יצחק פינדרוס:  הם לא מקבלים שום דבר – לא מענק, לא תנאים, כלום

יצחק פינדרוס:      אני מזכיר את זה שוב

יצחק פינדרוס:  הוועדה בראשותו של ניר אורבך העלתה הצעה, יש התדיינות, זה בטיפול כרגע, אבל כולם צריכים לתת גז ולגמור את הדבר הזה, זה לא יכול להיות

יצחק פינדרוס:  לא יכול להיות שעובדי סיעות שנמצאים פה לילות, יותר מעוזרים פרלמנטריים – עם כל הכבוד גם לי יש עוזרים, אני מכיר את זה, אבל בסוף מי שנמצא פה ימים ולילות, 24 שעות, זה מנהלי הסיעות

יצחק פינדרוס:       זה שהם לא נמצאים בשום תקנה, בשום דבר, זה דבר שצריך להיפסק וזה תפקידה של ועדת הכנסת

ינון אזולאי: תודה

ינון אזולאי:  החשב, אתה רוצה לענות לנו?          

אלירן ברוך: 	 אפשר להעלות שאלה קטנה?      

ינון אזולאי: אני אתן לכם גם, לא שכחתי

אליסף אלעזר: אני מקבל את כל מה שנאמר פה לגבי הבעיות, אנחנו חשבנו עליהן

אליסף אלעזר:  אבל אנחנו בחשבות מניחים שרוב היועצים הפרלמנטריים יהיו זכאים בהתאם לכללים שנקבעו בהסכם

אליסף אלעזר:      יש לנו הרבה עבודה לעשות בשביל לבדוק את זה

אליסף אלעזר:  יש פה מורכבות, גם טכנית, ולכן אני מציע שאנחנו נוכל קודם כל להתחיל לבדוק ולשלם את המענקים לאלה שזכאים לפי ההסכם

אליסף אלעזר:  בהמשך, אחרי שאנחנו נראה באמת מה הכמויות של היועצים שלא נכללים במסגרת ההסכם, על איזו תופעה מדובר בכלל ומה המענה שאנחנו יכולים לתת, נוכל להביא לוועדה הציבורית איזשהן המלצות, ככל שיידרש

יצחק פינדרוס: 	 אנחנו כבר אומרים לך: של כל ה"נורווגים" וכל השרים - -      

ארז מלול: לא כל השרים

יצחק פינדרוס: - - ככלל, לכולם אותה הבעיה

ארז מלול: לא כולם

יצחק פינדרוס: של השרים לשעבר

אלירן ברוך: אני עבדתי ברשות מוניציפלית לפני זה, הייתה לי הפסקה של קמפיין באמצע ואז באתי לפה

אלירן ברוך:  יצאתי "קירח" מכל הכיוונים – גם משם לא קיבלתי - - -     

ינון אזולאי: רק רגע, אבל רשות הדיבור אצל חבר הכנסת קלנר

אריאל קלנר: אלירן ידבר גם, חשוב לי מאוד שאתה תשמע

אריאל קלנר:  בסוף היועצים זה אנחנו, זה הכוח וזה הכלי שלנו לבצע את העבודה שלנו בצורה הטובה ביותר

אריאל קלנר:  אנחנו רוצים שיגיעו לפה הטובים ביותר, שאחרי זה גם יגדלו ויהפכו להיות בעצמם אנשי פרלמנט וחברי כנסת, ויבינו את העבודה הזאת טוב יותר

אריאל קלנר:  לכן חשוב מאוד שאנחנו ניתן את הדעת, כולנו, כי אני חושב שהתנאים היום לא הולמים את הדרישות של התפקיד, בכמה וכמה מובנים

אריאל קלנר:       צריך לשים לב לכמה חריגות, אפילו לעובדי הכנסת האחרים, יחסית לעובדים שהם עוזרים פרלמנטריים

אריאל קלנר:  עובדי הכנסת, בדרך כלל, אני מניח, מגיעים מהמרחב שקרוב פה לכנסת

אריאל קלנר:  הם עובדים כבר שנים, הם יעבדו פה שנים, הם גרים פה

אריאל קלנר:  העוזרים הפרלמנטריים מגיעים איתנו לפעמים – כל אחד עם חבר כנסת שלו – אחד מהצפון, אחד מהדרום, מגיעים ממקומות שונים והם נשארים איתנו פה לילות, שעות שהן לא שעות, כמו שאנחנו עובדים

ארז מלול: לא סביר, לא סביר

אריאל קלנר: לכן ההתייחסות אליהם צריכה להיות אחרת

אריאל קלנר:  הם לא יכולים ללכת הביתה בחמש-שש בערב, הם נשארים פה

אריאל קלנר:  אני חושב שזה גם צריך להתבטא בשכר, במעמד ובהרבה מאוד נושאים שאפשר ללכת לקראתם

אריאל קלנר:       ניקח לדוגמה את התשלומים על המלונות כשהם נשארים פה

אריאל קלנר:  הם משלמים על המלונות ומקבלים החזר, בסדר, אבל בינתיים האשראי שלהם יורד ויורד ויורד והם לא יכולים לחייב אחרי זה את האשראי שלהם

אריאל קלנר:  כלומר, לפעמים הם מגיעים למצב של חריגה ממסגרת ואז הם נתקעים, ברמה אנושית, בסיסית, משפחתית הם לא יכולים להתקיים

אריאל קלנר:      אני חושב שצריך לראות איך למצוא פתרונות לנקודות האלה, כי זה אפילו לא עניין של עלות כספית, זה עניין של פרוצדורות; וחלק זה כן עלויות כספיות, שבסופו של דבר לכולנו כדאי שזה יטופל

ינון אזולאי: 	 תודה

ינון אזולאי:  חבר הכנסת קלנר, רק הצעה: אפשר לפנות לוועדה הציבורית ולהעלות בפניה את הדברים האלה, ואפשר גם להופיע לפניה

זאב אלקין: - - - נציגי הוועדה הציבורית לדיון

ינון אזולאי: אתה רוצה עכשיו בשביל זה? לא, אנחנו סומכים על החשב

ינון אזולאי:  אתה יודע כמה פעמים אני התלוננתי על זה שהם לא הגיעו לדיון? אני מסכים איתך, גם בפעם שעברה - - -     

זאב אלקין: - - -     

ינון אזולאי: נכון שיהיו פה נציגי הוועדה הציבורית, ולא רק שישלחו לנו את ההחלטות

ינון אזולאי:  זה נכון לגבי כל דיון שיש פה על הוועדה הציבורית, אני מסכים איתך

זאב אלקין: - - - זה הכול בהתכתבויות

ינון אזולאי: הם עוברים על כל הפרוטוקולים

זאב אלקין: ממש

זאב אלקין:  זה לא מאפשר שיח

ינון אזולאי: אנחנו רוצים שהם יהיו

ינון אזולאי:  בדרך כלל כדאי שהם יהיו

ינון אזולאי:  אני כבר הערתי את זה בפעם שעברה, בדיון על ביטול ההצמדה לשכר חברי הכנסת, והם לא היו

ינון אזולאי:  אני חושב שצריך שהם יהיו

אליסף אלעזר: אדוני, אני רק אתייחס להערה של חבר הכנסת קלינר לגבי בתי המלון

אליסף אלעזר:  אומרת לי פה מנהלת השכר שאם היועצים מבקשים הם מקבלים מקדמה מראש

אושרית מזרחי: 	 הם מעבירים לנו את הקבלה, ובאותו יום שהם מעבירים לנו אותה הם מקבלים מקדמה לחשבון הבנק שלהם, על הסכום שהם שילמו

אריאל קלנר: השאלה אם אפשר למצוא פתרון אחר, שזה לא יתפוס להם את מסגרת האשראי

אליסף אלעזר: יש פתרון שאנחנו מקדמים במסגרת הכנסת, אבל אנחנו קצת יותר מוגבלים כשמדובר ביועצים פרלמנטריים – כי בסוף הם לא עובדי הכנסת, אלא עובדי חה"כים

קריאה: זאת הבעיה, שאין לנו מעמד

אליסף אלעזר: יועצים פרלמנטריים לא מוגדרים כעובדי הכנסת, אלא כעובדי חה"כים, ולכן יש לנו בעיה לתת להם - - -     

ינון אזולאי: הם לא מוגדרים כעובדי הכנסת, לא מוגדרים כעובדי המדינה, אבל מתנהגים אליהם כאילו הם עובדי המדינה שעובדים בתנאים פחותים

ינון אזולאי:  אני אומר את זה כי אנחנו יודעים עד כמה הכנסת דואגת לעובדים שלה, למשל לאנשים עם מוגבלויות שבאים לעבוד פה – אין אח ורע לזה, התנאים פה באמת טובים, אי-אפשר להגיד ביקורת

ינון אזולאי:       אבל בנושא הזה צריך לנסות ולייעל

ינון אזולאי:  נכון, זה לא אותו דבר, אבל צריך להגיד "כן, אנחנו חושבים איך לייעל את זה" – זאת החשיבה שצריכה להיות

אליסף אלעזר: אנחנו כמובן ניקח את זה לתשומת ליבנו

אריאל קלנר: אם הם צריכים להיות עובדי חה"כ, אז לחה"כ צריכה להיות איזושהי גמישות אחרת לתת להם

אופיר כץ: מי מהיועצים פה?     

אלירן ברוך: 	 אלירן ומני

דני דנון: 	 אני יועץ של חברת הכנסת מיכל שיר, ואני גם חלק מוועד היועצים

דני דנון:      עלו כאן כל מיני נושאים

דני דנון:  אני רוצה לתת דוגמה - - -     

ארז מלול: - - - אם אתה העוזר של מיכל שיר – אתה, ספציפית, נסדר לך - - -     

זאב אלקין: על זה אתה לא מעיר? למירב הערת

אופיר כץ: לא שמעתי

אופיר כץ:      בבקשה

זאב אלקין: תבקש מחבר הכנסת מלול לחזור, אז תבין למה - - -      

דני דנון: עלו כאן כל מיני דוגמאות על אופי התעסוקה שלנו, שהוא כל כך מוזר, שתקופות הבחירות יוצרות לנו מצב שהוא שונה

דני דנון:  אני מבין לגבי היועץ שהפסיק לעבוד בגלל שהוא לא היה טוב, בגלל חוסר התאמה, את זה אני עוד יכול להבין

דני דנון:       אבל יכולים להיות פה יועצים מצוינים שעבדו, נגיד היה עכשיו יועץ רביעי לחה"כ לוועדה, חה"כ נבחר לכנסת וחוזר להיות יו"ר ועדה אבל עוד לא הקימו לו את הוועדה מחדש

דני דנון:  היועץ נאמן לאותו חה"כ והוא מתכוון לחזור לעבוד איתו כשהוא יהיה יו"ר ועדה

דני דנון:  המשא ומתן לקח זמן, לקח זמן עד שהקימו את הוועדה, יש ליועץ הפסקה בתקופה הקריטית הזאת, בתקופה המזכה, שבגללה הוא זכאי או לא זכאי

דני דנון:       ניחא אם ההפסקה הייתה בתקופה הקודמת שאתה רק צובר בגינה את ה-200 ש"ח האלה חודש, אבל התקופה המזכה, כשיש לך הפסקה כזאת, היא אפילו לא נובעת מאופי התפקוד שלך, אלא נובעת נטו מחוסר היציבות ומאופי התפקיד שלנו

דני דנון:  בסוף הרבה מהיועצים לא יקבלו את המענק למרות שהם עובדים פה המון זמן, ואני יכול לחשוב על מלא דוגמאות כאלה, על אנשים שעבדו מצוין

דני דנון:      אני מבין שהוועדה יכולה לקבל את ההמלצות של הוועדה הציבורית; או לדחות אותן; או להחזיר אותן חזרה להערות, ואני לא יודע אם אני מעדיף שתדחו ואז זה יקרה רק אחרי הפגרה וכו'

דני דנון:  אני חושב שעדיף לאמץ את ההמלצות כמו שהן

דני דנון:      שאלו את חבר הכנסת אלקין מה הוא ממליץ לעשות, אז אני אומר שאפשר לנסות ליצור "קו גמיש"

דני דנון:  אפשר לנסות ולהגיד שליועצים שהם יועצי שרים, יועצי חה"כים ואפילו יועצי מנכ"ל, שהן משרות אמון של נושא המשרה, תינתן להם האפשרות לצבור את התקופה הזאת בתקופה שאחר כך

דני דנון:  זאת אומרת, בתוך התקופה המזכה, בשמונת החודשים האלה – מ-1

דני דנון: 6 עד 28

דני דנון: 8, תחשב להם את זה נגיד עד 28

דני דנון: 5, תן להם איזו תקופה כדי לצבור

דני דנון:  זה הכול

אופיר כץ: אני רוצה לעשות רגע הפסקה כדי להצביע על רוויזיות

אופיר כץ:  מה יש לנו? יש עוד מי שרוצה לדבר, לא?      

אלירן ברוך: רק אני וזהו, דקה וזהו

אופיר כץ: טוב, אז תסיים

אלירן ברוך: אני עובד עם חבר הכנסת אריאל קלנר

אלירן ברוך:  לצורך העניין, סתם דוגמה, אני עבדתי במוניציפלי לפני שבאתי לפה, עבדתי לפני זה בקמפיין ואז המשכתי לפה

אלירן ברוך:  הייתי כאילו עובד מדינה, זה נעצר וחזרתי עוד פעם לעבוד פה, והיום כנראה שאין לי פתרון

אלירן ברוך:  אני חושב שצריך לפתוח את זה, כי מן הסתם למה שאני – ואני מאמין שיש עוד הרבה אנשים כאלה שיצאו "קרחיים" מהסיפור הזה

אלירן ברוך:       דבר שני, אם אתם רוצים לתת מענק, תנו מענק לכל מי שעובד פה היום, כמובן עם ההשלמה של תקופת הזמן הזאת, שישלימו לתקופת הזמן שחסרה לאנשים לשנה ובעוד חצי שנה יקבלו את המענק שכולם מקבלים

אלירן ברוך:  זה נראה לי הגיוני ביותר, למה שיחסירו אותם

אופיר כץ: אליסף, שמעת את ההערות

אופיר כץ:  אמרת לי גם שהכוונה שלך היא שיהיו כמה שיותר יועצים, גם אלו שלפי ההגדרה, לפי ההסכם שנחתם עלולים למצוא את עצמם בחוץ

אופיר כץ:  אז אני באמת מבקש ללכת לקראתם

אופיר כץ:  אני רוצה גם - - -     

זאב אלקין: אבל זה דורש שינוי בהחלטה

אופיר כץ: בסדר, אנחנו נצביע, הוא יעשה את - - -     

זאב אלקין: מה לוחות הזמנים של זה?      

אופיר כץ: מה לוחות הזמנים? עד החתימה?     

זאב אלקין: אופיר, אני שאלתי שאלה, למשל איזה אחוז מכלל היועצים הפרלמנטריים יהיו זכאים למענק - -      

אופיר כץ: הוא עוד לא יודע

זאב אלקין: - - כי אפשר לעשות סימולציה הרי

אליסף אלעזר: אנחנו לא יודעים את זה, זו עבודה שתיקח זמן

זאב אלקין: אבל זה נתון שצריך לדעת אותו כשמאשרים

זאב אלקין:  אפשר כרגע לאשר כמו שזה, אבל אני חושש שזה יזרוק את רוב המוחלט של היועצים החוצה, מהסיבות שנדונו פה, הבאנו כל מיני דוגמאות

זאב אלקין:       לכן צריך להקציב לוחות זמנים, גם לקבל - - -     

אופיר כץ: לוחות הזמנים תלויים בנו? אם זה לא נחתם – אתם עדיין יכולים לדעת? כמה זמן אתם צריכים בשביל להבין מי זכאי ומי לא?      

אליסף אלעזר: אנחנו צריכים סדר גודל של חודש וחצי

זאב אלקין: אז אפשר לחזור לדיון הזה ולבקש, אני מניח שתידרש פה פנייה לוועדה הציבורית לשקול לשנות את ההחלטה, כי ההחלטה כרגע מוציאה את רוב היועצים החוצה, מתוקף הסיבות שדיברנו

שרון ניר: השאלה אם אנחנו לא באים לברך ויוצאים הפוך?     

אופיר כץ: ארבל, אנחנו יכולים להצביע עכשיו, לאשר את זה, ובעוד חודש וחצי להתכנס פה שוב?      

ארבל אסטרחן: אפשר, ולפנות לוועדה - - -      

אופיר כץ: נפנה בהתאם - - -     

זאב אלקין: כן, אנחנו נשמע את הדיווח - - -     

אליסף אלעזר: אני רוצה רק להדגיש שזה קצת יותר מורכב, מכיוון ש - - -      

שרון ניר: אבל למה אי-אפשר לאשר ואז לאשרר עוד פעם את הנוספים? שלא נפגע - - -     

אופיר כץ: לא, צריך עוד פעם את הוועדה, את לא יכולה בעצמך

זאב אלקין: זה תהליך, גם הוועדה הציבורית צריכה להתכנס

זאב אלקין:  אבל אני מציע שנקבע מראש - - -     

שרון ניר: אבל שלא נפגע בהם, נו באמת

זאב אלקין: לכן אני מציע שנאשר ונקבע מראש מתי נקבל פה דיווח, נניח בעוד חודש וחצי

אופיר כץ: 	 אליסף, זה מקובל עליך?          

זאב אלקין: בספטמבר, זה לא יהיה חודש וחצי

אליסף אלעזר: אני חושב שהדבר הנכון הוא לאשר את זה עכשיו

אופיר כץ: נאשר את זה

זאב אלקין: הצעתי לאשר את זה עכשיו

אליסף אלעזר: אוקיי

אופיר כץ: 	 אליסף, נאשר את זה עכשיו, בעוד חודש וחצי תדווח לנו לגבי

אליסף אלעזר: אין בעיה

אופיר כץ: אוקיי

אופיר כץ:  אז אם כך, לפני ההצבעה אני רוצה להודות - - -     

זאב אלקין: אופיר, רק עוד משהו

אופיר כץ: כן, בבקשה

זאב אלקין: לא היית פה, ינון ישב פה בכיסא שלך

זאב אלקין:  אני ביקשתי שבעתיד, כשיש דיון כזה על החלטות של הוועדה הציבורית, תזמינו את חברי הוועדה הציבורית לפה

זאב אלקין:  הרי אין לנו סמכות לשנות, אנחנו רק פונים אליהם בבקשה לשנות, אז כשהם לא פה ולא חלק מהדיון - - -     

אופיר כץ: הם לא קיבלו זימון?     

ארבל אסטרחן: - - - אני שאלתי אותם האם הם רוצים להגיע

זאב אלקין: זה לא עניין של "רוצים", אני חושב שצריך לזמן אותם לפה

זאב אלקין:  אתה כיו"ר ועדה צריך לזמן אותם כשיש דיון על ההמלצות שלהם

אופיר כץ: אני גם מקבל את ההמלצות שלהם במייל, אין לי שום - - -     

זאב אלקין: אז לכן אני מציע גם לך

אופיר כץ: כן, אתה צודק, בסדר

אופיר כץ:      לפני ההצבעה אני רק רוצה להודות ליועצת לילך זמר טוב מהוועד, שבאמת עשתה עבודה ולא עזבה את האירוע הזה, בשביל היועצים

אופיר כץ:  אז שאפו, לילך

אופיר כץ:       אם כך, מי בעד המלצת הוועדה? מי נגד? מי נמנע?          

אופיר כץ: אושרה

אופיר כץ: 	 ההמלצה אושרה פה אחד

אופיר כץ: 	 עכשיו נעבור לרוויזיות

אופיר כץ:  הרוויזיה הראשונה היא על בקשת יושב-ראש הכנסת

אופיר כץ:       בבקשה, חבר הכנסת אלקין, אתה רוצה לנמק?          

זאב אלקין: כן

נועה בירן-דדון: תגיד מה בקשת היושב-ראש

אופיר כץ: 	 הבקשה היא להוסיף שני ימי ראשון, ימי מליאה, ב-23 לחודש וב-30 לחודש

זאב אלקין: אני חושב שהפרקטיקה הזאת שהולכת ומתגברת, של שימוש בימי ראשון לצורך כינוסי מליאת הכנסת, היא לא נכונה, היא בהיקפים מוגזמים

זאב אלקין:  שומרים את זה רק למקרי קיצון

זאב אלקין:       לא ראיתי פה הסבר משכנע למה זה מקרה קיצון כזה, בטח לגבי שני ימי ראשון

זאב אלקין:  גם בפעם הקודמת כשאישרנו שני ימי ראשון בסוף לא נזקקנו להם, אז בכלל עשינו מעצמנו חוכא ואיטלולא

זאב אלקין:      לכן אני מציע לקבל את הרוויזיה, ואם אתם צריכים יום ראשון – תבחרו איזה משניהם, נאשר ונסתפק בזה

אופיר כץ: 	 תודה

אופיר כץ:  אם כך, מי בעד הרוויזיה? שניים

אופיר כץ:  מי נגד? שמונה נגד

אופיר כץ:  מי נמנע?         

אופיר כץ: לא אושרה

אופיר כץ: אם כך, הרוויזיה הוסרה

אופיר כץ: הרוויזיה הבאה על בקשת הממשלה להקדמת הדיון בהצעת חוק שירות המדינה (תיקון מס' 20) (הצהרת אמונים למשרת ראש נציגות דיפלומטית או קונסולרית), התשפ"ג-2023, מ/1648, לפני הקריאה הראשונה

אופיר כץ:      בבקשה, חבר הכנסת אלקין

זאב אלקין: לא הוצגה פה בדיון שום הצדקה שמסבירה את הדחיפות באישור החוק, ואפילו חברי הכנסת מהקואליציה שישבו פה בסופו של דבר אמרו שכל מה שרוצים זה להעביר את זה בקריאה הראשונה

זאב אלקין:  אם רוצים להעביר את זה בקריאה הראשונה – יש עוד שבועיים, לא חייבים לעשות את זה - -     

עמית הלוי: נעשה בקריאה שנייה ושלישית

זאב אלקין: - - באמצעות המנגנון של פטור מחובת הנחה, יש עוד מספיק זמן להעביר את החוק בדרך הרגילה

זאב אלקין:  אין פה שום דחיפות שהוצגה באיזושהי דרך, ולכן אני חושב שזה שימוש ממש לא נכון בפטור מחובת הנחה

זאב אלקין:       אם משרד החוץ רצה להעביר את החוק, היה לו את כל הזמן שבעולם להביא אותו במסגרת כנס הקיץ, לא היו צריכים לחכות לסוף הקיץ

זאב אלקין:  אני ראיתי הכרזות בתקשורת של שר החוץ בכיוון הזה כבר לפני חודשים

זאב אלקין:  מחכים עד הרגע האחרון ואז באים כאילו בזה תלוי מצב המדינה

זאב אלקין:       המצב המדיני של מדינת ישראל הוא כל כך גרוע, שאני חושב שיש לשר החוץ במה לעסוק חוץ מהעניין הזה

זאב אלקין:  הוא יכול להוציא לדרך את ראשי הנציגויות מבלי להזדקק לפטור מחובת ההנחה הזה

אופיר כץ: 	 תודה

זאב אלקין: אני מזכיר לאדוני על בקשתי להתייעצות סיעתית לפני ההצבעה על הרוויזיה, כי לא נתת לי התייעצות סיעתית לפני ההצבעה

זאב אלקין:       ביקשתי התייעצות סיעתית ולא נתת, אז עכשיו - - -     

אופיר כץ: ביקשת אחרי שיצאתי להצבעה, זה לא שלא נתתי

זאב אלקין: אז הינה, עכשיו תיתקע איתי פה

אופיר כץ: אין בעיה, יש לי זמן עד 12, הכול טוב

אופיר כץ:      ב-11:28 הצבעה על הרוויזיה

אופיר כץ: 	 אם כך, אנחנו עוברים להצבעה

אופיר כץ:  מי בעד הרוויזיה? אחד

אופיר כץ:  מי נגד? שישה נגד

אופיר כץ:  מי נמנע?         

אופיר כץ: לא אושרה

אופיר כץ: 	 אם כך, גם הרוויזיה הזו הוסרה

אופיר כץ:       אנחנו נצא להפסקה

אופיר כץ:  לגבי ההמשך – נעדכן אתכם לפני לגבי מתי אנחנו מתכנסים

זאב אלקין: 	 אבל בהתראה סבירה, לא בהתראה של - - -     

אופיר כץ: מידתית

אופיר כץ:  לא משתמשים יותר ב"סבירה"

זאב אלקין: זה עוד לא עבר בקריאה שנייה ושלישית

אופיר כץ: חצי שעה

זאב אלקין: אני מבין שבממשלה לא סבירה ובקואליציה לא סבירה, לא משתמשים בשום החלטה סבירה

אופיר כץ: אם סביר או לא זה העם בוחר, לצערכם